Bu gün Ərdoğanla Putin arasında tarixi görüş olacaq - Islam Times\nTuesday 9 August 2016 - 14:03\nBu gün Ərdoğanla Putin arasında tarixi görüş olacaq\nStory Code : 559207\nIslamtimes - Təyyarə insidentindən sonra ilk dəfə Sank-Peterburqda bir araya gələcək liderlər Türkiyə və Rusiya arasında əlaqələrin yeni “Yol xəritəsi”ni müəyyən edəcəklər...\nPrezidentlər Vladimir Putun və Rəcəb Tayyib Ərdoğan məlum təyyarə insidenti ilə korlanmış ikitərəfli əlaqələrin bərpasından sonra ilk dəfə bir araya gələcəklər.\nRəsmi məlumatlara görə, tərəflər aradakı soyuqluq nəticəsində geriləmə qeydə alınmış bütün sahələr üzrə konstruktiv müzakirələr aparacaq. “Liderlər hazırkı bütün problemləri müzakirə edəcəklər. Öncə Ərdoğan və Putin təkbətək görüşəcək, sonra heyətlər arasında görüş olacaq” - Ərdoğana yaxın mənbə bildirib.\n“Ümid edirəm ki, Türkiyə-Rusiya münasibətləri əvvəlki səviyyəyə qayıdacaq”. Bunu prezidenti Rəcəb Tayyib Ərdoğan Peterburqa yola düşməzdən öncə bəyan edib. “Rusiya ilə bütün münasibətlərimizi inkişaf etdirəcəyik”. Bunu isə o, “əl-Cəzirə” telekanalına verdiyi müsahibəsində deyib.\nMüsahibədə o, Putinlə keçirəcəyi görüşlə bağlı maraqlı açıqlamalar da verib. “Vladimir Putin çevrilişə cəhddən bir gün sonra mənə zəng etdi. Şəhidlərimiz üçün başsağlığı verdi, yaralılarımıza şəfa dilədi. Rusiyanın hər zaman bizim yanımızda olduğunu dedi. Çərşənbə axşamı Rusiyaya gedəcəyəm. Yanımda Rusiyada böyük sərmayələri olan böyük iş adamları da olacaq. Ticarət, hərbi, iqtisadi və siyasi münasibətlərimizi gücləndirməyə çalışacağıq” - Ərdoğan bildirib. Türkiyə lideri Peterburq görüşü zamanı iki dövlətin regiondakı maraqlarının da müzakirə ediləcəyini deyib.\nTürkiyənin Rusiyadakı səfiri Ümid Yardım isə ölkə rəhbərlərinin iki ölkə münasibətlərini daha yüksək səviyyəyə qaldırmaq üçün “Yol xəritəsi” hazırlayacaqlarını söyləyib. “Əminliklə deyə bilərəm ki, bu, tarixi bir görüş olacaq. Biz bir aydır ki, bu görüşə hazırlaşırıq” - səfir vurğulayıb.\nPrezident Ərdoğan da TASS-a münasibətində bunun tarixi bir görüş olacağını deyib. “Bu - tarixi bir səfər, yeni başlanğıc üçün görüş olacaq” deyən Ətrdoğan Putini dost adlandırıb. “İnanıram ki, dostum Vladimirlə danışıqlarda ikitərəfli əlaqələrdə yeni səhifə açılacaq. Qarşıda bizim ölkələrimizin birgə görəcəkləri çox iş var ” - Türkiyə lideri vurğulayıb.\nXarici KİV-lərin də səfərə marağı böyükdür. Bunu ən əvvəl siyasi şərhlərdən görmək olar. “Avqustun 9-da Sankt-Peterburqda Türkiyə Prezidenti Rəcəb Tayyib Ərdoğanın rusiyalı həmkarı Vladimir Putinlə keçiriləcək. Görüş Ankaranın Moskvaya meyl etməsinin başlanğıcı olacaq”.\nBu iddia ilə “Foreyn Polisi foreignpolicy.com” nəşri çıxış edib. Nəşrin yazdığınaə görə, tərəfləri birləşdirəcək xüsusi bir səbəb yoxdur. Sadəcə, Suriya prezidenti Bəşər Əsədin mövqeyinin bərpası artıq hər iki tərəfin maraqlarına cavab verir: “Rusiyanın və İranın Suriyada apardığı əməliyyatlar göstərir ki, Bəşər Əsəd hələ uzun müddət öz hakimiyyətini qoruyub saxlayacaq. Türkiyə prezidenti bu inkarolunmaz faktı görməzdən gələ bilməz. Ərdoğanın bu əməkdaşlıqda Əsəddən başqa maraqları da var. O, Kürd İşçi Partiyasını (PKK) və Xalqların Demokrat Partiyasını (HDP) darmadağın etmək istəyir. Bunun üçün onun müttəfiqlərin dəstəyinə - Rusiya və İrana ehtiyacı var. ABŞ Türkiyəyə istədiyi köməyi göstərmədikcə, Türkiyə Rusiyaya can atmağa davam edəcək”.\nBir sıra Qərb analitikləri isə Türkiyədəki uğursuz hərbi çevriliş cəhdindən sonra ABŞ və Avropadan incikliyi artan Ankaranın Moskva ilə daha sürətlə yaxınlaşa biləcəyini, NATO və Avropa Birliyi ilə əlaqələrin isə zəifləyəcəyini proqnoz edirlər.\nPeterburq görüşündə Qarabağ məsələsinə də toxunulacağı istisna deyil. Hər halda, bu görüş ən azından konfliktin həlli üçün daha məqbul atmosferin yaradılması baxımından önəmli ola bilər. /Musavat.com/


Reportyorlar (3) – Novator.az\nOnlarda qaldığım bir gecə söhbət etməkdə ikən Dilarə birdən nə isə xatırladı. Qalxıb pianonun üstündəki fotoşəkli götürdü. Yanıma gələrək divanda mənə yaslandı:\n– Bax, gör kimi göstərəcəyəm sənə, – dedi.\nDilarəgilin bu yaxınlarda Rusiyaya səfər etdiklərini bilirdim. Orada çəkilən yeni şəkillərdən biri olduğunu təxmin edib, maraqla gözlədim. Həqiqətən belə idi. Dilarə şəkildəki adamların hamısını bir-bir göstərib tanış etdikdən sonra barmağını tanımadığım bir oğlanın surətinin üstündə saxlayaraq şeytan- şeytan gülümsədi:\n– Bu da mənim canım-ciyərim, xalam oğlu Azər. Sənə bəhs etdiyim oğlan.\nMən şəkli əlimə alıb diqqətlə baxdım. Haqqında Dilarədən çox eşitsəm də, nədənsə heç vaxt nə özünü, nə şəklini görmüşdüm. Dilarənin yanında dayanmış hündürboy, enlikürək, ağbəniz, dolu sifətli, qaraqaş, qaragöz cavan bir oğlan məndə anlaşılmaz hiss oyatdı. İstər geyim tərzindən, istərsə də görünüş baxımından eynilə əcnəbi filmlərdə gördüyüm film ulduzlarına bənzəyirdi.\nFotoşəklə baxmağımla ürəyim necə şiddətlə vurmağa başlamışdısa, qorxurdum bunu Dilarə də hiss edə. Yanaqlarım od tutub yanırdı. İzah edə bilmədiyim qəribə duyğular içində idim. Bunun nə vaxt baş verdiyini belə anlamadan oğlanın baxışlarının sehrinə düşmüşdüm. Dilarə isə mənim daxilimdə qopan qəfil fırtınadan xəbərsiz halda hələ də onun haqqında ağız dolusu danışmaqda idi.\nArtıq dörd ildən çoxdur Rusiyada yaşadığını, orada televiziya sahəsində işlədiyini və evin tək oğlu olduğunu öyrəndim. İyirmi altı yaşında və məndən on yaş böyük idi.\nAldığım bu məlumatlar məndə xəyal qırıqlığı yaratmışdı. Çox güman, həyatında biri vardı. Mütləq ki, vardı. Bakıya qayıdacaqdımı, yoxsa heç belə bir fikri yox idi? Bunun kimi bir neçə cavabsız sual ətrafında qara-qara düşünür, bu hissdən bir an əvvəl qurtulmağa çalışırdım.\nBeləcə, artıq 2 il idi ki, onlara hər gedişimdə o şəkil maqnit kimi məni özünə çəkirdi. Gözlərim ixtiyarsız olaraq şəklə doğru yayınırdı. Dilarədən və Səadət xaladan gizlin şəklə baxsam da, onun haqqında maraqlanmağa cəsarət tapmırdım özümdə.\nGünlər ötür, mən isə oğlanın xəyalını ağlımdan, fikrimdən çıxarıb ata bilmirdim. İstəyirdim Dilarə ondan danışsın, duymaq istədiyim bir xəbər versin mənə, amma Dilarə daha onun barəsində söz açmırdı. Özü də bilmirdi ki, şəkli mənə göstərməklə məni necə bir bəlaya salıb.\nAxır vaxtlar özümü tanımaqda çətinlik çəkirdim. Varlığıma hakim kəsilmiş bu güclü hissin qarşısında aciz qaldığımı dərk etsəm də bunu özümə etiraf etməyə gücüm çatmırdı. Dünya-aləm gözümdə deyildi, təkcə onu düşünürdüm. Ondan xəbərsiz onun həsrətini çəkirdim. Eşq havası başımda dolanan gündən mən sanki mən deyildim. Dönüb bir başqa Aydan olmuşdum. Əzab çəkirdim, amma kimsənin məndən və ürəyimi əsir alan bu hissdən xəbəri yox idi.\nBəzən Dilarənin duyuq düşəcəyindən qorxurdum. Hərdən o, şübhə ilə üzümə baxıb sual verirdi:\n– Nə fikrə getmisən yenə, gözəlim? – Mənə hər zaman belə xitab edirdi. – Nə olub sənə? Son zamanlar çox solğun görünürsən. Fikrin dağınıqdır. Nəyin xiffətini edirsən?\nBu günədək onunla aramızda heç bir sirr olmamışdı. Amma bu ona açıb söyləyə bilmədiyim ən böyük sirrim idi. Söyləsəm belə bir mənası olmazdı.\nAzər uşaqlıqdan baba deyib çağırdığı yaşlı bağbanı unutmamışdı. Vaxt tapan kimi ona baş çəkməyə gedirdi.\nLətif bir zamanlar onların bağbanı olmuşdu və uzun illər Azərin atası Ənvərin Mərdəkandakı evində bağ-bağçaya qulluq etmişdi. Xəstəlik və yaşlılıq onu işindən ayrılmağa məcbur etdikdən sonra o, Buzovnada öz kiçik evində oğlu, gəlini və nəvəsi ilə birlikdə yaşayırdı.\nAzər ona baş çəkməyə bu dəfə dostu Vüqarla birlikdə getmişdi. Qapını üzünə həmişəki kimi Lətif kişinin 24 yaşlı nəvəsi Xəqani açdı.\nDostlar həyətə keçib qollu-budaqlı ağacların altındakı skamyada əyləşdilər. Hal-əhval sorub, söhbətə daldılar.\nGəldikləri yarım saat olmazdı. Söhbət əsnasında Azərin baxışları bir anda onlardan yayındı, məchul bir nöqtədə ilişib qaldı. Bu Vüqarın da nəzərindən yayınmadı. Lakin söhbətinə davam etdi.\nAzərin bütün fikri həmin yerdə idi. Artıq masadakı danışıqları da duymurdu. Üzündə heç kəsin anlamayacağı məna verən bir ifadə donub qalmışdı. Baxışları bir başqa idi. O, öz-özlüyündə götür-qoy etdikdən sonra nəhayət bir bəhanə ilə qalxıb masadan ayrıldı. Ağacların altı ilə onu maqnit kimi özünə çəkən həmin istiqamətə doğru getdi.\nVüqarın bir gözü dostunu, onun qəflətən dəyişən bu qəribə əhval-ruhiyyəsini izləsə də Lətif kişinin yanında açıb-ağartmadı.\nAzər bir qədər irəli gedib ayaq saxladı. Altında dayandığı ağacın budağını bir balaca aşağı əyib dərin baxışlarla qarşıdakı evin eyvanında dayanıb ətrafı seyr edən qızı süzməyə başladı. Bu an o, ürəyinin şiddətlə vurduğunu hiss etdi. İlk dəfə idi belə güclü bir hiss varlığını silkələyirdi. Bu günədək tanış olduğu, münasibət qurduğu heç bir qadınla, qızla bu hissi keçirməmişdi.\nAzərin ona tamaşa etdiyindən xəbərsiz olan qız dənizi, ətrafdakı yaşıllığı, təbiətin ecazkar gözəlliyini üzündəki məsud və bəxtiyar ifadə ilə seyr edib sinə dolusu nəfəs aldı. Bu zaman əsən meh onun saçlarını havalandırıb, arxaya atdı. Üzü daha aydın göründü.\nAğ bənizi, yumru, girdə sifəti, al yanaqları, iri ala gözləri, xırda burnu və gözəl dodaqları vardı. Ortaboy, incəbel bir qız idi. Tünd qəhvəyi saçlarını açıb yanına tökmüşdü.\nO, məmnunluqla təmiz havanı dərin-dərin qoxulayıb, ciyərlərinə çəkdi. Şıltaq bir əda ilə gülümsündü. Və bu an özü də bilmədən dəhşətli dərəcədə füsunkar göründü. Eyvanın altında dayanıb oğrun-oğrun onu süzən oğlanın qəlbini bir baxışda ovsunladı. Ürəyinə eşq atəşi saldı.\nBuzovnadan qayıdandan sonra bir səhər anam bibimdən duyduğu xəbəri mənə çatdırdı:\n– Gələn ay Saleh yığışıb gəlir Bakıya. Bu artıq o deməkdir ki…\nMən sözün bu yerində gerisini duymamaq üçün masadan nə vaxt qalxdığımı belə hiss etmədim. Anamın sərt tonda mənə:\n– Otur yerinə! – deyə əmr etməsi məni onun sözünə əməl etməyə vadar etdi. Könülsüz-könülsüz stula çökdüm.\n– Mən hələ sözümü bitirməmişəm! Bu nə ədəbsizlikdir?\nSəsimi çıxarmadım. Baxışlarımı ondan qaçıra-qaçıra məni danlamasını dinləyirdim:\n– Artıq uşaq deyilsən! Necə davranmağı mən hələ də sənə öyrətməliyəm?\nBaxışlarımı bacılarımın üzündə gəzdirib yerə dikdim. Susmağa davam etdim. Anam mənə müraciətlə deyirdi:\n– Səni xəbərdar edirəm, bundan belə hərəkətlərinə, davranışına, atdığın addımlara diqqət eləsən, yaxşı olar. Hər istəyəndə evdən çıxmağını, qonaq qalmağını sənə qadağan edirəm. Fazil qardaş da, Səadət bacı da kənar adam deyil bizə, bunu nə Zakir qardaşa, nə də Zivər bibinə izah etməyə ehtiyac yoxdur. Amma qohum olsalar da, sənin iki gündən bir başqa bir evdə gecələməyin Salehin qulağına çatsa, sanmıram ki, o, bunu normal qəbul etsin. Atan xətrinə dəyməmək üçün sənin hər istədiyini edə bilər, amma mən buna daha izn verməyəcəm. Biz camaata söz vermişik. Oyun-oyuncaq oynamırıq. Nişanlı sayılırsan artıq, adımmını atanda bunu yaddan çıxarma.\nDodağımı dişlərimin arasında sıxıb, tamam sakit dayanmışdım. Taleyimi öz mövqeyinə uyğun həll etmək istəyən anam, üstəlik, həyatımı da idarə edib sərbəstliyimi əlimdən almağa çalışırdı.\n…Vaxt tapan kimi Azər yenidən Buzovnaya qayıtdı.\nArada bir fürsət tapıb, Lətif kişinin nəvəsi Xəqanini kənara çəkdi. Birlikdə addımlaya-addımlaya məsələni açıb ona danışdı. Sözünün sonunda:\n– Bilmək istəyirdim necə insanlardır? Kimdirlər, nəçidirlər? Sözün qısası, qohum olmaq olar?\nXəqani Azəri dinləyib, sonda təəccüblə:\n– Nüsrət dayını nəzərdə tutursan? – soruşdu.\n– Adını bilmirəm. Doğrusunu sən bilərsən də. Bəli, bu evin sahibini soruşuram. – Baxışları ilə ağacların budaqları arasından görünən evi göstərdi.\nXəqani çaşqınlıqla ona baxdı.\n– Nüsrət dayının övladı yoxdur. Ümumiyyətlə, övladı olmayıb. Evdə bir özüdür, bir həyat yoldaşı. Amma onu da deyim ki, səmimi, istiqanlı insanlardır.\n– Hmm. – Azər gözucu təkrar evə tərəf baxdı. Növbəti sualı necə vermək barədə düşündü. Xəqani birdən nə isə xatırladı:\n– Dayan-dayan, yadıma düşdü. Bir qohumu var, ara-sıra o, gəlib baş çəkir. Bax, onun qızları da var, gələndə onlarla birlikdə gəlir. Ola bilsin ki, sən o qızlardan birini görmüsən.\nAzərin qaşı alnına qalxdı. Maraqla Xəqanini süzüb:\n– Qızlardan biri? – deyə təəccübünü gizlədə bilmədi.\n– Ala, həri, üç qızdır. İyirmi yaşları olmaz bəlkə də. Sən deyən tez-tez gəlmirlər. 5-6 ayda bir dəfə. Mən həmin qızları burada daha çox yayda görürəm. – Sonra səsini bir qədər qısaraq bic-bic gülümsədi. – Amma üçü də bir-birindən gözəl qızlardır a, bunu da deyim.\nTərs-tərs onu süzən Azərin dodağı qaçdı.\n– Sən mənə biri haqqında məlumat öyrən, bəsimdir. Kimin qızıdır, onu deginən.\nXəqani gülə-gülə :\n– Gözlərim üstə! – dedi.\n– Vacib elə. Səndən xəbər gözləyəcəm.\n– O da mənim bu gözlərim üstə!\n…Günlər bir-birini qovur, zaman heç kimə və heç nəyə məhəl qoymadan su kimi axıb gedirdi.\nXəqanidən hələ ki, bir səs-soraq yox idi.\nİşlərinin çoxluğu isə Azərə şəxsi həyatı barədə düşünməyi unutdururdu. Studiyadan kənara çıxmağa bir saat belə boş vaxtı yox idi. Bəzən gecəni də evə getmədən studiyada gecələməli olurdu.\n…Daha bir neçə gün keçdi.\nAnasının hər telefon zəngində onun üçün qəribsədiyini söyləməsi, Azəri işdən icazə alıb Mərdəkana getməyə vadar etdi.\nPartiyaların maliyyə hesabatı, qıraqda qalanlar


25-04-2019 18:42 - Teleqraf.com - Hadisə 24\nŞri-Lanka hökuməti adanın məscidlərinə terror aktlarının törədiləcəyi ehtimalı ilə bağlı xəbərdarlıq edib.\nTeleqraf.com xəbər verir ki, bu barədə Şri-Lanka polis müfəttişi Priyantxu Cayakodi bildirib.\nSosial şəbəklərdə isə yeni terror aktlarının törədiləcəyi ilə bağlı vərəqlərin şəkilləri paylaşılıb.\nP.Cayakodinin sözlərinə görə, bununla əlaqədar olaraq ölkədəki bütün məscidlərin ərafında təhlükəsizlik tədbirləri gücləndirilib: "Narahat olmağa heç bir əsas yoxdur".\nXatırladaq ki, aprelin 21-i Şri-Lankanın Kolombo şəhərində və ölkənin digər ərazilərində Pasxa bayramı zamanı 8 partlayış törədilib. Terror aktları nəticəsində ölənlərin sayı 310 nəfərə çatıb.\nXəsarət alanların sayı isə 480 nəfər təşkil edir.\nBu gün Şri-Lankada matəm günü elan edilib.\n23-04-2019 10:32 - Teleqraf.com - Hadisə\n

 Şri-Lankada baş verən terror aktları nəticəsində həlak olan insanlar arasında Azərbaycan vətəndaşı yoxdur.\nAnonim zəng: 4 min adam təxliyə edildi\n25-04-2019 20:33 - Axar.az - Hadisə\nMoskvada 3 ticarət mərkəzi bomba qoyulması ilə bağlı daxil olan anonim zəngdən sonra təxliyə edilib. Axar.az xəbər verir ki, bu barədə RİA məlumat yayıb.“Kolambus”, “Şəhər” və “Kunçeva Plaza” kimi TM-in personalı və əməkdaşları təhlükəsiz şəraitdə evakuasiya edilib.\n25-04-2019 18:43 - Pia.az - Hadisə\n25-04-2019 17:52 - Yenicag.az - Hadisə\nŞri-Lankanın müdafiə naziri Hemasiri Fernando istefa verib. Yenicag.az xəbər verir ki, Şri-Lankada Pasxa ayinləri zamanı otel və kilsələrə bombalı hücumlar olub. Nəticədə 359 nəfər ölüb, 500-dən çox insan yaralanıb.\nSevgilisini döyüb, qulaqlarını kəsdi, polis hadisə yerinə gəldi – FOTOLAR\nİngiltərədə keçmiş sevgilisi tərəfindən amansızca döyülən qadın gizlicə polisə zəng edərək onun həbs edilməsini təmin edib. Qadın isə döyüldüyü müddət ərzində gizlicə polisə zəng edə bilib.\n25-04-2019 16:23 - Teleqraf.com - Siyasət\nMəqsədi,çox qısa şəkildə desək, Allah yolunda insanlara yardım etməkdir. Onun sözlərinə görə, fondlarımız daha çox rəsmi şəkildə maliyyələşir, yardım edir, amma kimsənin hətta ölüm qabağı mal-mülkünü hər hansı xeyirxah iş üçün bir xeyriyyə təşkilatına vəsiyyət etdiyini və ya öz sərvəti ilə Allah yolunda imkansızlara yardım üçün bir fond və ya vaqf qurduğunu görən olmayıb:“Olubsa da yəqin məhəlli əhəmiyyətli olub, xəbərsizliyimi mənə bağışlasınlar.\n25-04-2019 12:50 - Teleqraf.com - Siyasət


Hər alış-veriş etdiyiniz zaman nağd pulu və mükafatları necə artırmaq olar - Məlumat\nHər alış-veriş etdiyiniz zaman nağd pulu və mükafatları necə artırmaq olar\nİPhone və ya Android üçün PULSUZ Wallaby tətbiqini yükləyin və açın.\nBir hesab yaratdıqdan sonra kredit kartlarınızı Wallaby cüzdanına əlavə etməlisiniz. Kredit kartı nömrələrinə ehtiyac yoxdur - yalnız sahib olduğunuz kartın növünü bilməlisiniz!\nKartlarınızı hər birini gəzərək və ya axtararaq əlavə edin. Kartınızın adına, bankına və ya ilk 6 nömrəsinə görə axtarış edə bilərsiniz.\nKartlarınızı əlavə etdikdən sonra kartları üstünlük verdiyiniz sıraya görə sıralaya bilərsiniz. Qalib gəldikdə siyahınızdakı ən yüksək kart tövsiyə ediləcək.\nBank hesabınıza qoşulma seçiminiz var, amma buna ehtiyac yoxdur. Tətbiq bankınıza qoşulmaqla xərclərinizi izləyə və qazandığınız və ya itkin düşdüyünüz mükafatların nə olduğunu deyə bilər.\nKartlarınızı əlavə etdikdən sonra, tətbiqi hər dəfə açdığınız zaman, ən çox mükafat almaq üçün kartlarınızdan hansının istifadə olunacağı ilə birlikdə yaxınlıqdakı yerləri göstərəcəkdir. Daha çox məlumat əldə etmək üçün bir yerə vurun.\nAyrıca, müəyyən yerlər, yerlər və ya kateqoriyalar üçün axtarış edə bilərsiniz. Hər bir kateqoriya yanında istifadə etmək üçün ən yaxşı kartı da göstərir.\nDigər kartlarınızı ən yaxşısından ən pisinə qədər istifadə qaydasını görmək, həmçinin yerlə bağlı daha ətraflı məlumat əldə etmək, Foursquare-ə daxil olmaq və daha çoxunu görmək üçün kartlarınızı keçə bilərsiniz.\nBanklarınızı bağladıqda, bağlanma tarixindən bir neçə gün əvvəl müəyyən bir kart istifadə etməməli olduğunuzu göstərmək kimi üstünlükləri təyin edə bilərsiniz.\nKreditinizin istifadə olunmalı maksimum faiz nisbətini təyin edə bilərsiniz. Kartınız aylıq həddə çatdıqda, Wallaby bunu tövsiyə etməyəcək.\nAyrıca kateqoriyalar üzrə xərclərinizə bir ümumi baxacaqsınız, nə qədər qazandığınızı və qaçırdığınızı və kreditinizdən nə qədər istifadə etdiyinizi görəcəksiniz. Wallaby ilə daha asan sürüşməyə başlayın!\nVideoya baxın: Buying on with Bitcoin\nBrüssel lahanası necə qızardılır\nBir fıstıq yağı blueberry smoothie necə hazırlanır\nHər alış-veriş etdiyiniz zaman nağd pulu və mükafatları necə artırmaq olar...


zevs - Sözaltı Sözlük\nherakl - allah - pandora - #sözaltı status - yunan mifologiyası - dünyanın 7 möcüzəsi - zeus - deizm - persephone\n1. (bax: zeus)\n18.3.2012 17:12, timidus\n2. karma xalının bəxş etdiyi statuslardan biri.\n23.05.2013 09:23, burdan qubadlıya qədər gedən adam\n3. zevs bilsəydi ki onun məqamına yüksəlmək üçün sözaltında bir neçə like almaq kifayətdir özünü olimp dağından atardı.\n(bax: kül başıva zevs)\n29.10.2013 18:00, krisnayayoxarcunayahe\n4. hin-avropa dinlərindəki ali tanrı olan dyevsin, həmçinin dyaus pitarın ata tanrı hind mifologiyasında aydın səma tanrısının,norveç mifologiyasındakı türün davamıdır ya da yenilənmiş formasıdır kimi bir zad.eyni zamanda guya bu zevs heraya vurub\n19.03.2014 21:26, rəhmətlik məzahim kişinin böyük nəvəsi\n5. youtube un varavskoy sik başısı, videolarına baxmayın. iyrəndim bütün ölkədən belələri ücbatından bu qədər abırsız adam görməmişəm bilət.\n11.06.2020 22:57, Schulzek\n6. bir iki gayı sındırıb özünü vorzakon hesab eliyən qaqa.\n11.06.2020 23:14, okush\n7. Indicə tiktok çularla söhbətinə baxdım. Tin söhbəti bircə qalıb bıçaq çıxardıb bir birilerini öldürmekleri. Ilahi niyə bu ölkədə bu qədər gərəksiz adam var?\n12.06.2020 00:29, Pablo diablo\n8. Burda anonim olduğumuza görə rahat yaza bilirik, yoxsa qaqamız bizi də söhbətə çağırar. Mma-a gedib vaxtında, daimi olaraq söhbət axtarışındadı bu müəllim, nə də olsa döyəcək. Azərbaycan niyə inkişaf etmir sualının cavabını qaqaşın videolarında tapmaq mümkündür. Qaqaşı elə bil proqramlaşdırıblar, səhv çıxma ehtimalı olan kimi avtomatik olaraq söhbətə çağırır.\n12.06.2020 01:09, kəllə-paça\nAzərbaycanlı youtuber. adam cringein orqanizm halıdır. Amma təkhüceyrəli orqanizm. Tiktok çəkənləri tənqid edir, heçnə demirəm, gicbəsər ilk videodakı oğlanı da tənqid edib "bu videonu niyə çəkmisən mənə çatmır" deyir, hansı ki özü dəxlisiz tənqidlərlə səviyyəsiz videolar çəkdiyindən xəbərsizdi. Hamını söyür. Bu bədbəxt mentalitet anlayışına düz gəlməyən nə gördü videoya alıb əsas da homofobiklərdən prim kasır. Videoların altına yazılan şərhləri oxusaz ondan beş betər utanacaqsınız. Müəyyən qədər oxuduqdan sonra hələ də özümə gələ bilməmişəm. 200 mindən çox abunəçisi var, hədəfi 1 milyon imiş. Söyüş söyməyi "zoram voram" temalarını coolluq sayır. Görün bizim gənclik təhqirlə tənqidi səhv salan bu "aqıllı"nı necə çıxardıb dağ başına qoyub, tərifləyir.\nVideolarındakı ayrı bir ironiya da ondan ibarətdir ki, * tiktok videolarında hər 3 sözündən biri "özünüzə hörmət qoyun" ikən, bu dölbeyin videoya "hamıya salam dostlar, bu gün də dünyanın ən şərəfsiz programını izləyirsiz"lə başlayır. Bəli, şərəfsizsən. Mən burda homoseksuallara, lgbt üzvlərinə duyar kasmıram, amma sənə nə dəxli milləti təhqir edirsən, ay ...\nDüzdü, bir-iki başqa videosunda normal tənqidini gördüm, hansı ki tiktok zibilliyində heç bir məna kəsb etməyən ərgənoidlərin (yaşından aslı olmayaraq) çəkdiyi videolara çox düzgün də olmasa, mənfi fikrini bildirir. Onlara söz demirəm. Ümumi götürdükdə isə, ayırdığım 20 dəqiqəyə heyfim gəlir bu mala.\nizləyib-izləməmək sizə qalıb. Əsəbdən bağrınızın yarılmağını istəyirsinizsə izləyin.\nEdit: sözlükdə sırf bu gün bu başlığın açıldığından xəbərsiz idim, eyni anda 5 yazar entry girib. Deyəsən, trenddədir. Allah daha betərlərindən saklasın.\n(bax: baader-meinhof fenomeni)\n12.06.2020 10:08, heçözüdəbilmir\n10. Yazarlar tərəfindən niyə bu qədər tənqid edildiyini anlamadığım gədə. Başlığı görəndən sonra 1-2 videosuna baxıb, gələn commentləri oxuduqdan sonra özgüvənim artdı. Öz potensialımı kəşf etdim. Mal-mal insanların danışıqlarına qulaq asanda həqiqətən də fərqli olduğunu hiss edirsən, "mən əslində nəymişam a, belə də ola bilərdim" deyib tengri'yə şükr edirsən. Əgər sizin də niyə ölkə əhalisinin əksəriyyəti qoyundu, təhsil səviyyəsi niyə belə aşağıdı? Kimi suallar beyninizi zikirsə bu qaqaşın videolarına baxmağı tövsiyyə edərəm, suallarınıza cavab tapacaqsınız.\n12.06.2020 12:28, lənətə gəlmiş zənci


Biz tərəflər – Şərif Ağayardan yeni hekayə - Günün Səsi Biz tərəflər - Günün Səsi\nGununsesi.info “Hekayə günü” Şərif Ağayarın yenicə yazdığı “Biz tərəflər” hekayəsini təqdim edir.\nSonra müharibə… Köçkünlük… Bir müddət çadır şəhərciyində yaşadı. İllər sonra daş qəsəbəyə köçdü. Heç sevinmirdi. Fikri-zikri dağlardaydı. Özü də etiraf edirdi. Deyirdi, xəyalım bağda qalan it kimi hələ də oralardadır.\nAradan otuz il keçsə də heç kimi, heç nəyi unutmur, hər şeyi ən xırda detallarınacan xatırlayırdı. Üstəlik, hər dəfə uzun-uzadı danışıb adamı yorurdu. Çox vaxt əlinə mən keçirdim, saatlarla çənəsinin altına salırdı. Bəzən arvadı – doğmaca bibim acıqlanırdı ərinə, deyirdi, imkan ver, o da ağzını açsın.\nŞahmar kişiyə qulaq asmaq ayrıca peşə idi. Həm də çətin peşə. Məndən olsa, onu səbirlə dinləyən adamlara ağır şəraitdə işləyən fəhlələr kimi yüksək maaş kəsilərdi. Qohumlar, qonşular illər boyu susmayan, çox vaxt bir-birini təkrarlayan xatirələrə tab gətirmək üçün Şahmar kişiyə növbəylə qulaq asırdılar. Danışdıqsa dincəlirdi. Onunku dərd bölmək deyildi, dərdini onun-bunun üstünə atmaq idi. Kim neçənci ildə hansı sözü demişdi, kimin maşını harda qəzaya düşmüşdü, kimin iti evin hansı tərəfində bağlıydı, kim yaxşı ayı, kim yaxşı dovşan, kim yaxşı cüyür ovlayırdı, haranın otu yağlı, haranın otu yavan idi, meşənin hansı tərəfində armud tez yetişirdi…\n“Elə bil ölmüşəm, yerdən götürürsən…”\nNitqim tutuldu, razılaşmaqdan başqa əlacım qalmadı. Məzuniyyətimin ilk həftəsi getdim. Çatan saat veş-vüşü yığdıq: çadır, yatacaq, balaca qaz sobası, neft, alışqan, kibrit, su, yemək, durbin…\nGənc oğlan dağda qalır, kahadaca tək-tənha yaşamağa başlayır. Kənd sakinləri gedib onu gətirmək istəyirlər, deyir, mən ölənəcən burda – Tanrının qulluğunda duracağam. Bu, mənim alın yazımdır, əgər belə etməsəm, div geri qayıdar. O, qocalıb əldən düşənəcən kahada yaşayır. Yaşlananda saç-saqqalı tamam ağardığı üçün ona Ağ Baba deyirlər. Öləndə də orda basdırırlar və dağa onun adını verirlər.\n“Fikir vermisənsə, burda dağlar qəfil başlayır, biz tərəflərdə belə deyildi, dağla düzəngah arasında balaca təpələr, yastanalar vardı.” – Şahmar kişi altdan-yuxarı gözlənilməz sərtliklə dikəlib səmanın mavi dərinliyinə baş vuran Astaf dağının əzəmətinə baxıb xırıldadı. Düzü, fikir verməmişdim, biz tərəflərdən ayrılanda balaca idim, oraları doyunca gəzib tanımağa macalım olmadı.\n“Yenə deyirəm, qardaş, sizə maşın tutmaq sərf eləmir. Maşın dağın başına gedə bilmir, sizinsə yükünüz var, ən yaxşısı qatır kirayələməkdir.” – bayaqdan bizimlə çənə döyən bələdçi son məsləhətini verib susdu. Şahmar kişi burnunun dikiylə altdan-yuxarı qalxan, azca irəlidə burulub qalın meşəliyin içində itən yola baxa-baxa soruşdu:\n“Yağışı-yağmuru əvvəldən bilirlər, dumanı yox.” – əminliklə söylədi.\n“Fır kəklikdir!” – səsi daha yaxşı eşitmək üçün başını dikəltdi.\n“Qaçar” – narahat oldum.\n“Qorxma… Keçəcək…” – udqundu.\n“Hey! Kafir!” – qaranlığa acıqlandı, ora-bura daş atdı, sonra mənə tərəf çevrildi – “Tüfəngi çıxart, bir güllə at!”\n“Günah eləmişdim” – yavaşca dedi.\n“Ağ Babanın yamacında bir cüt fır kəklik vardı. Bizim uşaqların heç biri yaxınına gedə bilmirdi. Üç-dörd dəfə mən də getdim, vura bilmədim. Axırı hiylə işlətdim: İri ağın üstünə al-əlvan parçalar tikib yollandım Ağ Babaya. Payız düşürdü, dağlar tamam saralmışdı. Parçanı açdım, özüm də qıraqda uzanıb kəklik kimi fit çalmağa başladım. Kəkliklər parçanı görüb gül-çiçək zənn etdilər, oxuya-oxuya yaxınlaşdılar. Çox ehtiyatla gəlirdilər. Hər dəfə daha yaxın daşlara qonub baxır, gözləyir, gördüklərini anlamağa çalışırdılar. Axı ilin bu vədəsi Ağ Babada gül-çiçək olmurdu. Güllə mənzilinə çatanda xoruzu nişan aldım, atdım, uçurum yenişə yumalandı, fərə çığırıb havaya qalxdı. Dedim, yəqin, uçub gedəcək, getmədi, qanadını çalıb çığıra-çığıra yerdə yumalanan xoruzun üstünə şığıdı, özünü ona çırpıb bir də yuxarı dikəldi. Elə bilirdi, belə etsə xoruz da onunla birlikdə havaya qalxacaq. Bir dəfə… İki dəfə… Əl çəkmirdi…”\n“Bilmirəm.” – Başını aşağı saldı.\n“İlmə düşüb! Duman sökülür!” – Pirin adamla dolub-daşdığını görən Şahmar kişi məndən də, qatırdan da arxayın bütün günü çadıra bükülüb yatsa da dumanın aşağıdan seyrəlməsi xəbərini eşitməyə və ona belə nikbin bir yozum verməyə imkan tapdı.\nGünortaya doğru duman seyrəlməyə başladı, az keçməmiş qarşımızda geniş mənzərə açıldı. Göz işlədikcə hər yer görünürdü. Bəlkə, başqa ölkələr, başqa materiklər, başqa planetlər… Ard-arda düzülən yastı-yapalaq dağlar səcdəyə gedən adamları xatırladırdı.\nPrevious “Rembo” anasını itirdi\nNext Vilayət Eyvazovdan yeni TƏYİNAT


Sizə "MAK-Az Ticarət-Anbar"məhsulunu təqdim edirik, tanınmış 1C “Ticarət və Anbar 8.3” proqramın platforması üzərində tərtib edilib kommersiya müəsisənin iş səmərəliyinin artırılması üçün müasir vasitədir. Proqram əməliyyat və idarəetmə uçotunun kompleks şəklində avtomatlaşdırılmasına imkan verir, ticarət əməliyyatlarının planlaşdırılmasını və təhlilini və müasir kommersiya müəssisənin səmərəli idarə edilməsini təmin edir.\nTətbiqi həll aşağıdakı iqtisadi fəaliyyət istiqamətləri avtomatlaşdırır:\n• Müştərilərlə qarşılıqlı münasibətlərin idarə olunması\n• Satış qaydalarının idarə olunması, marketinq\n• Satışların idarə olunması\n• Satış nümayəndələrinin idarə olunması\n• Pul vəsaitləri\n• Ehtiyatların idarə olunması\n• Tədarüklərin idarə olunması\n"MAK-Az Ticarət və Anbar" demək olar ki, bütün ilkin sənədlərin hazırlanmasını avtomatlaşdırır, habelə pul vəsaitlərinin hərəkətinin sənədləşdirilməsinə kimi.\nTicarətin bütün növləri üçün nəzərdə tutulan tətbiqi həll. İlkin sənədlərin daxil edilməsindən, müxtəlif analitik hesabatların hazırlanmasına kimi, funksiyaların həyata keçirilməsi.\n"MAK-Az Ticarət və Anbar" real vaxt rejimində uçotun aparılması hesabına, müxtəlif səviyyələrdə qərarların qəbulu üçün məlumatların sürətli və rahat hazırlanması hesabına gündəlik əməliyyatları avtomatlaşdırır və müəssisənin səmərəliyini artırır. Bu sistem çox tez işə düşür və faydalı istehsala başlayır.\nƏtraflı » Ətraflı <<\n1C: MAK-AZ mühasibat\n1C: HR&M Azərbaycan


Qarabağı erməni bəlasından necə xilas edək? – “1+” LAYİHƏSİNDƏ\n15:46 22-12-2017 | 611 | Layihə\nDosent Ağasəf İmran vs VİP sədri Əli Əliyev\nAzərbaycanın Dağlıq Qarabağ ərazisinin erməni separatçılarından təmizlənməsi ilə bağlı aparılan müxtəlif aspektli müzakirələr ictimai-siyasi mənzərənin ana xəttini təşkil etməklə yanaşı, ictimaiyyət arasında yeni polemikaların yaranmasına təkan verib. İctimai-siyasi sfera torpaqların işğaldan azad olunması ilə bağlı təkliflərlə çıxış edir.\nVersus.Az mövcud mövzu ətrafında aparılan disskusiyaları “1 + ” rubrikasında təqdim edir.\nBugünkü disskusiyamızda alim, dosent Ağasəf İmran və siyasətçi, prezident namizədliyinə iddialı VİP sədri Əli Əliyev iştirak edib.\nDosent Ağasəf İmran ermənilərin Qafqaza köçürülməsindən sonra regionda cərəyan edən proseslərə diqqət çəkməklə maraqlı bir təkliflə çıxış edib. Siyasətçi bu təklifə vs yanaşıb.\n“Erməniləri Qarabağa necə gətiriblərsə, o cür də aparsınlar…”\nAğasəf İmran: – Bilirik ki, ermənilər tarix boyu müxtəlif qitələrdə pərakəndə şəkildə yaşayıb. 1920-ci ildə isə sovet Rusiyasının hökmü ilə Azərbaycan və digər ərazilərdən zorla torpaqları qopardıb Qafqazda özlərinə dövlət qurublar. Yəni ermənilərin Qafqaza gəlmə olması hamıya aydındır. Bunun üzərindən 200 il keçib və artıq erməniləin növbəti köç vaxtıdır. Təklif edirəm, Rusiyadan xahiş edək ki, erməniləri regiona necə gətiriblərsə, o cür də aparsınlar. Bununla da Qafqazın – Qarabağın bütün problemi öz-özünə həll olunacaq.\nA.İmran qeyd edib ki, Rusiya erməniyə bağışladığı bu torpaqları qan tökərək aldığı üçün təbii olaraq bu təklifdən imtina edə bilər:\n“Ona görə də biz 2-ci şərtimizi önə çəkməliyik. Belə ki, Rusiya 300 il ərzində Azərbaycandan “öz malı” kimi daşıyıb apardığı neftin qiymətini hesablasa, görəcək ki, bu işğal etdiyi o torpağın qiymətindən çoxdur. Biz təklif edirik ki, Rusiya uzun illər bizdən havayı aldığı neft pullarını kompensasiya kimi qəbul edib torpağı qaytarsın. Eyni zamanda nəzərə alsaq ki, ermənilər bir tərəfdən Türkiyədən, Gürcüstandan, Azərbaycandan torpaq istəməkdə davam edir, o zaman, bu tayfanın “türk əsarətindən” və bu dar yerdən çıxması üçün imkan yaratmaqla erməniyə yaxşılıq etmiş olacağıq.”\n“Bu, psixoloji təsir vasitəsi kimi işləyə bilər”\nA.İmran eyni zamanda Rusiyanın Qarabağdakı müharibə ocağını qəsdən yaratdığı üçün bu təklifə məhəl qoymayacağını deyib. Buna baxmayaraq hesab edir ki, bu xahiş həm də Azərbaycan ictimaiyyətinin dünyaya ideoloji mesajı olar və bu, psixoloji təsir vasitəsi kimi işləyə bilər.\nA.İmran bildirib ki, təbii ki, Qafqazdakı bəlanın “erməni” adlandırılması bir bəhanədir. Etirazlarımız Rusiyaya qarşı yönəlməli və sözümüzü açıq şəkildə deməliyik.\nxarici siyasət kursu düşünülmüş olmalıdır, ehtiyatlı və real imkanlara söykənməlidir:\n“Biz bu toxumu səpməliyik, zaman-zaman cücərəcəyinə inanıram”\n“Bu o deməkdir ki, “cənab Rusiya, Qafqazı işğal edib erməniyə bağışladın, artıq işğaldan əl çəkməlisən! Taladın, dağıtdın, indi torpağımızı özümüzə qaytar. Bunu Qərb də eşitməlidir, Avropa da, BMT və digər beynəlxalq təşkilatlar da. Deyilməlidir ki, “cənab” Rusiya, erməniləri bir dəfə bura köçürmüsən, indi də apar Amura köçür, forpostunu orda qur.\nBu təklif ilk baxışdan utopya, xəyal kimi görünə bilər. Lakin burda əsas məqsəd psixaloji hücumdur. Erməni ilə rusa dərs vermək lazımdır ki, sənin yerin laxdır, sən buranın sahibi deyilsən. Amma mənim bir dosent kimi çıxış eləməyim heç bir fayda verməz. Bu işlər bir blok, partiya, dövlət komitəsi tərəfindən görülsə daha effektli olar.\nBurdan belə görünə bilər ki, sanki Rusiya Qarabağ məsələsini həll etmk istəyir, amma bilmir necə etsin, biz də ona bu təklifi veririk.\nTəbii ki, mən bunu bilirəm. Bu təkliflə Qərb dövlətlərinin, o cümlədən BMT-nin Rusiyaya təzyiqini artıra bilərik. Nə qədər effektsiz hesab olunsa da, biz bu toxumu səpməliyik, zaman –zaman cücərəcəyinə inanıram.\nVİP sədri Əli Əliyev: “Hörmətli Ağasəf müəllimin təklifi hələ yetişməyib”\nVİP sədri bildirib ki, siyasət real sənətdir və bu cür təkliflərlə çıxış etmək siyasətçi üçün real deyil:\n“Azərbaycanda siyasi hakimiyyət uğrunda mübarizə aparan və ağlı başında olan heç bir siyasi qüvvə açıq surətdə Azərbaycanda təsir gücü kifayət qədər olan dövlətlərə qarşı sərt mövqe nümayiş etdirə bilməyəcək. Bu, o halda ola bilər ki, hökumətlə müxalifət arasında bir razılaşma olsun.\nBu cür emssional çıxışları yazıçılıq, şairlik, publisistik, ideoloji və sair sahələrdə çalışan şəxslər edə bilərlər. Çünki onların siyasi məsuliyyət yükü az olur. Onlar xalqın dərin maraqlarından başqa heç nə güdməməlidirlər.”\nAğasəf İmran: – Azərbaycan Rusiyanı işğalçı adlandırmalı və açır şəkildə bəyan etməlidir ki, ermənini bura necə gətirmisiniz, elə də çıxarın.\nOla bilər ki, Bizim gücümüz Rusiyaya çatmasın. Amma biz o toxumu səpməliyik.” Pisixoloji təsir Qərbin də Rusiyaya qarşı təsir vasitəsi ola bilər. Qərb də nəhayət deyəcək ki, işğal etmisən çıxmalısan. Yaxud deyilməlidir ki, sən işğalçısansa nəyə vasitəçilik edirsən. Bu fikirləri psixoloji olaraq Ermənistan cəmiyətinə də yeritmək lazımdır. Erməni anlamalıdır ki, Qarabağa köçürdülüb və çıxıb getməlidir.\n“Bu gün aparılan xarici siyasət kursu hesab edirəm ki, uğurludur”\nƏli Əliyev: – Ağasəf müəllim, ölkənin daxili siyasəti ilə xarici siyasəti arasında köklü fərqlər var. Ölkə vətəndaşlarına münasibətlə, düşmənə, kənar qüvvələrə münasibət arasında fərqliliklər var. Azərbaycanın siyasi qüvvələrinin ölkə əhalisi haqqında fərqli düşüncəyə malik olması normal qəbul olunsa da, xarici çıxarları, düşmənə münasibəti yekdildir. Yəni bundan sonra hakimiyyətə hansı qüvvə gəlirsə gəlsin, Azərbaycanda balans siyasəti aparılmalıdır. Bu gün aparılan xarici siyasət kursu hesab edirəm ki, uğurludur. Bu baxımdan xarici siyasətə yönəlik, xüsusın Dağlıq Qarabağ kimi həlledici məsələnin ətrafında ölkənin daxilində bir konsersus, dünyaya göstərilməyən bir vəzifə, rol bölgüsü olmalıdır. O rol bölgüsü razılaşma nəticəsində meydana çıxarsa, o zaman hansısa siyasi qüvvə bu missiyanı üzərinə götürüb Rusiyaya qarşı sərt mövqe nümayiş etdirə bilər. Amma bugünkü reallıq ondan ibarətdir ki, Rusiya Azərbaycana öz ərazisində hərbi əməliyyat aparmağa maneə olur. Baş qərərgah rəisini Moskvaya çağıraraq əməliyyatın dayandırılmasını tələb edir. Azərbaycan tərəfi bununla razılaşır, çünki bunun fəsadlarını duyur. Aprel hadisələrinin 3-cü günündə artıq Dağıstanda yerləşən Rusiya hərbi qüvvələri hərəkətə gətirlilmişdi.\nAğasəf İmran: – Ermənistan şikayət edir ki, ərazim azdır. Rusiya cənubda – Rastovdan Saratova qədər olan Qıpçaq çöllərini versin onlara. O ərazilər Ermənistandan 5-dəfə böyükdür. Ermənilər də gedib istədikləri kimi yaşasınlar. Nə torpaq davası eləsinlər, nə də kasıbçılıq çəksinlər. Bu kiməsə utopiya görsənə bilər. Amma beləcə işğalçıya psixoloji təsir edilmlidir. İmkan yaratmalıdır ki, Qərb də bunu desin. Azərbaycan tərəfi Rusiyanın qarşısında məsələ qaldırmalıdır ki, erməni bəlasını Qafqaza sən gətirmisən, sən də təmizlə.\n“Xarici siyasət kursu düşünülmüş olmalıdır”\nƏli Əliyev: – Rusiya kimi amansız və aqressiv bir qonşu ilə güclərin qeyri-bərabər olduğu şəraitdə düşünülməmiş xarici siyasət kursu bizə ziyan gətirə bilər. Ən yaxşı nümunə kimi Ukraynanı göstərə bulərik. 50 milyonluq Ukrayna bu gün Rusiyanın hərbi müdaxiləsinin qarşısında dayana bilmir. Belə faktlar var. Ona görə də xarici siyasət kursu düşünülmüş olmalıdır, ehtiyatlı və real imkanlara söykənməlidir. Bu taktikadan istifadə etmək üçün hakimiyyət legitim və heç bir xarici dövlətdən asılı olmamalıdır. Amma təəssüf ki, Azərbaycanda bu haqda danışmaq çox tezdir. Ona görə də hesab edirəm ki, hörmətli Ağasəf müəllimin təklifi hələ yetişməyib. Amma ideya, piar kampaniyası, psixoloji təsir kimi, erməniləri torpaqlardan vurub çıxarmaq üçün çox normaldır. Bu yalnız təbliğat xarakterli ola bilər. Bu sür siyasət vahid dövlətin tərkib elementi olmalıdır. Qarabağ ümummili məsələdir. Ona görə də dövlət bu günkündən fərqli siyast aparmalıdır. Özü deyə bilmədiyini müxalifətin dili ilə deməlidir. Hətta müxalifətin dediyi tezislər absurd olmalıdır.\nAğasəf İmran: – İşğalçı Rusiyanın münaqişənin həllində vasitəçilik edə bilməyəcəyi məqamı qabardılmalıdır. Biz bu istiqamətdə çıxışlar edib, ideoloji təbliğatımızı aparsaq, Qərb də bu fikrin üzərinə gələcək. Mən bu fikrimdə qalıram, biz “o toxumu səpməliyik ki, yavaş-yavaş cücərsin.


“BakuBuild 2014”: Azərbaycanda geniş vüsət alan sosial-iqtisadi inkişafın nümayişi\n“BakuBuild 2014”: Azərbaycanda geniş vüsət alan sosial-iqtisadi inkişafın nümayişi\nBu gün Bakı Ekspo Mərkəzində 20-ci Yubiley Azərbaycan Beynəlxalq “İnşaat” (“BakuBuild 2014”) sərgisinin sonuncu iş günüdür. Tikinti sənayesində Xəzəryanı regionun irimiqyaslı tədbiri təşkilatçıların bütün ümidlərini doğrultmaqla yanaşı, çoxsaylı ziyarətçi tərəfindən də rəğbətlə qarşılandı.\nAzərbaycan Respublikasının iqtisadi inkişaf və sənaye naziri Şahin Mustafayev 20 il ərzində ölkəmizin ümumi iqtisadi inkişafı ilə yanaşı, “BakuBuild” sərgisinin də gələcəyə doğru mətin addımlarla irəlilədiyini qeyd edərək, bu əlamətdar hadisə münasibəti ilə sərginin təşkilatçıları və iştirakçılarını təbrik etdi: “ - Biz yüksək keyfiyyətli və rəqabətədavamlı məhsullar istehsal edən yerli şirkətlərin səviyyə baxımından inkişaf etmələrinə şahid olduq. Hazırda, Azərbaycan tikinti sənayesinin bir sıra məhsulları üzrə bütün daxili tələbatları əhatə edir. Beləliklə, “BakuBuild 2014” sərgisi ölkəmizin ümumi sosial-iqtisadi inkişafının mühüm göstəricisini əks etdirir.”\nYubiley sərginin əsas əlamət və təmayülləri beynəlxalq ekspertlər və jurnalistlərin mülahizələri çərçivəsində müqavilələrin imzalandığı və tikinti xidmətləri bazarının təmayüllərinin formalaşdığı işgüzar meydançanın səmərəliliyini vurğulayır. Yerli bazarda yeniliklərin tətbiqi üçün stimul funksiyasını yerinə yetirməsi, habelə ölkəmizə sərmayə axınını cəlb etməsi və bir çox xarici istehsalçıların işgüzar marağını artırması “BakuBuild 2014” sərgisinin hazırkı yüksək statusunu təsdiq edən böyük xidmətidir. Yeddi iri milli qrupun sərgidə iştirakı isə “BakuBuild 2014” sərgisinin vizit kartına çevrildi.\nTikinti materialları və texnikasının yerli istehsalçıları sərgidə daim iştirak edir və hər il məhsulların keyfiyyətinin və xarici şirkətlər fonunda rəqabətədavamlılığın artmasını nümayiş etdirirlər. Azərbaycan Respublikasının Prezidenti Zati-aliləri İlham Əliyev tərəfindən ölkədə elan olunmuş sənaye ilində fəal yerli istehsalın bu cür nümayişi sevindirici faktdır. “BakuBuild” sərgisini Xəzər regionunda öz məhsullarının təşviqi üçün başlanğıc meydança seçən debütantlar ümumi iştirakçıların 48%-ni təşkil edirlər. Aralarında istehsalçılar, distribyutorlar, məsləhət şirkətləri, eləcə də tikinti sahəsində xidmətlər göstərən müəssisələrin yer aldığı Azərbaycan şirkətləri isə eksponentlərin 40%-ni təşkil edirlər.\nBu il sərgi öz yubileyini rekord göstəricilərlə qarşılayır, belə ki, dünyanın 29 ölkəsindən 490 şirkət Bakı Ekspo Mərkəzinin bütün pavilyonlarını, o cümlədən lobbi və açıq meydançanı əhatə edərək öz ekspozisiyalarını genişləndiriblər. Hər gün Bakı Ekspo Mərkəzinin sərgi zalları və lobbisində tikinti sənayesinin minlərlə mütəxəssisi, eləcə də sahibkarlar və sənaye strukturlarının nümayəndələri böyük maraqla çoxsaylı ekspozisiyalarla tanış olurdular. Hər şeydən əvvəl, peşəkarları inşaat sahəsində innovasiyalar və layihə yenilikləri maraqlandırırdı. Azərbaycanda tikinti bumu yubiley “BakuBuild” sərgisində geniş nümayiş etdirilən yeni texnika və texnologiyaların, eləcə də dizayn üzrə maraqlı həll variantlarının tətbiqini tələb edir.\nSərginin yubiley işgüzar proqramı sosial-iqtisadi inkişafın aspektlərini, o cümlədən mükafatlar, təşkilatçıların sürprizləri, kütləvi abadlıq tədbirləri və ətraf mühitin mühafizəsi, seminarlar və ustad dərslərini ümumiləşdirdi.\nSərginin yubiley proqramı çərçivəsində axşam ziyafəti zamanı Azərbaycan Dövlət Memarlıq və İnşaat Universitetinə qəbul zamanı ən yüksək bal toplamış tələbəyə “BakuBuild” sərgisinin xüsusi mükafatının verilməsi mərasimi təşkil edildi. Bu dəfə mükafat Səmayə Əlicanovaya təqdim olundu.\nSərginin kataloqları da xüsusi uğur qazandı, belə ki, bu nəşrlər iştirakçı şirkətlər barədə bütün məlumatları əhatə etməklə yanaşı, beynəlxalq tikinti sənayesi və dizayn üzrə məşhur sorğu kitabçasına çevrildi.\nSərginin təşkilatçıları qismində “Iteca Caspian” MMC və onun Böyük Britaniyalı tərəfdaşı “ITE Group Plc” şirkətləri çıxış edirlər. Sərginin uğuru “ITE Group Plc” şirkətinin tərəfdaşlar şəbəkəsinin kollektiv işinin nəticəsidir və bu şirkətlər beynəlxalq şirkətləri Azərbaycanda keçirilən sərgidə iştiraka fəal surətdə cəlb edirlər. “ITE London”, “EUF” (Тürkiyə), “GIMA” (Almaniya), “ITE Gulf “(BƏƏ), “nternational Show srl.” (Italiya), “ITE China” (Çin) və “ITE Poland” (Polşa) sözügedən şirkətlər arasında yer alır.


Nobel mükafatı təqdim olunur Azərbaycanda minimum əmək haqqı artırılacaq Nazir OPEC-in bugünkü Vyana görüşü barədə Baş Prokurorluqda ulu öndər Heydər Əliyevin xati Sevər “Mama,hanı saçım,qoy yerinə” – Fotolar Edvard Nalbəndyan: “Kerri Hamburqu tez tərk etdi Dollar 1,81 manata satılır DTX və DİN birgə əməliyyat keçirdi “Mən zarafat etmişəm…” – Hüseynbala İstirahət günü hava necə olacaq? FETÖ-nün baş kassiri ələ keçdi\n03 Avqust 2016 / 14:07 / Baxış sayı: 652 Türkiyədə FETÖ adı verilmiş qanunsuz qruplaşmaların maliyyə qaynaqlarının zərərsizləşdirilməsi istiqamətində tədbirlər davam etdirilir. Lent.az sözcü.com.tr-yə istinadən xəbər verir ki, təşkilatın əsas kassiri hesab edilən və bir neçə gündür, axtarışda olan Murat Kılıç İstanbulun Şəhidlər (Boğaziçi) körpüsündə yaxalanıb.\nTexniki təqibi davam etdirən əməliyyatçılar Murat Kılıçı, onun vəkilini və onlarla birgə olan 3 nəfəri avtomobildə yaxalayıb. Onların üzərindən 2 milyon 600 min lirə, həmçinin, 15 iyul olayları zamanı kodlaşdırılmış informasiya daşıyıcısı olan xeyli sayda 1 dollarlıq əsginaslar götürülüb. Maraqlıdır ki, 1 dollarlıqların üstündə Murad Kılıçın öz fotoları olub.


Britaniyanın 8 ən nəhəng şəhərlərində hüquq üzrə təhsil! | AzeriStudent\nBritaniyanın 8 ən nəhəng şəhərlərində hüquq üzrə təhsil!\nTarix: 24/06/2021 10:00 - 24/06/2021 19:00\nBu ilin sentyabr ayında tələbələrə İngiltərədə, eləcə də onlayn olaraq 8 kampus arasında seçim etmək və bir çox kampusda hazırlıq ili keçmək seçimi təklif olunur.\nHüquq sahəsi üzrə ən qədim təhsil müəssisələrindən olan University of Law London tələbələrinə öz qapılarını 1876-cı ildən açmışdır. Hal-hazırda Britaniyanın 8 ən nəhəng şəhərində kampusa sahib olan universitet tələbələrə komfortlu təhsil üçün sərbəst məkan seçimi imkanı yaradır:\nUniversitetin ən böyük üstünlüyü partnyor təşkilatlarla böyük sayda əlaqələrinin olmasıdır. University of Law London Britaniyanın 90 ən yaxşı (cəmi 100 TOP şirkət mövcuddur), eləcə də dünyanın 5 ən nəhəng hüquq şirkətləri ilə əməkdaşlıq edir. Universitet 2014-cü ildə ixtisaslaşmış təhsil müəssisələri arasında ən yaxşısı seçilmişdir (Britaniyanın National Student Survey reytinqinə əsasən).\nUniversitetin məzunları arasında, öz sahəsində ixtisaslaşmış peşəkarlara çevrilmiş məşhur və uğurlu məzunlar çoxluq təşkil etməkdədir. Aşağıdakı adları sadalamaq kifayət edir:\nAndroulla Vassiliou - Cypriot and European politician\nJonathan "Jonny" Searle - British Olympic rower\nCharlie Falconer - Member of House of Lords of the United Kingdom\nULaw repetitorları tərəfindən hazırlanan LLB proqramının bu dərslərini qaçırmayın!\nNə üçün ULaw-da Hüquq ixtisası üzrə təhsil almalısınız?\nLLB ənənəvi üç illik HÜQUQ ixtisası üzrə bakalavr dərəcəsi deyil. Buradakı müəllimlərin 90% - dən çoxu ixtisaslı vəkil, vəkil və hakimlərdir. Bunun sayəsində tələbələr dünyanın hər yerindəki işəgötürənlər tərəfindən hörmət edilən, həqiqətən peşəkar hüquqşünas dərəcəsi statusu qazanacaqlar.\nHüquq dərəcəsi yalnız hüquq sahəsi üzrə karyera qurmaq istəyən tələbələr üçün nəzərdə tutulmayıb. Burada siz hüquqşünaslıq sahəsi və ya vəkil olmaq üçün ilk addımı atmaqla yanaşı, tələbələrin məntiqi və tənqidi düşünmək, problemləri və onları müşayiət edən həll yollarını müəyyənləşdirmək kimi vacib bacarıqlara nail olmağı öyrənə bilərsiz.\n2 iyun tarixində ULaw LLB tyutoru Agnieszka Sikorska tərəfindən 30 dəqiqəlik veb-seminar təşkil olunacaq. Siz də bu seminara qoşularaq sizi maraqlandıran suallara cavab tapa bilərsiniz. Qatılmaq üçün qeydiyyatdan keçmək mütləqdir.\nBundan əlavə Azeri Student xaricdə təhsil mütəxəssislərinə müraciət edərək ətraflı məlumat ala bilərsiniz. Əziz tələbələr, sizinlə görüşməyi səbirsizliklə gözləyirik!


Xankəndi erməniləri Azərbaycan parlamentinə etimad göstərir\nSon günlər sosial şəbəkələrdə ölkəmizdə Konstitusiyaya dəyişiklik edilməsi üçün referendum keçiriləcəyi, eləcə də Milli Məclisin təkrarən buraxılacağı barədə xəbərlər tirajlanır.\nMəsələ ilə bağlı Modern.az-a danışan “Qarabağa dönüş” təşkilatının rəhbəri, deputat Tural Gəncəliyev iddiaları əsassız hesab edir. O bildirib ki, 44 günlük Vətən müharibəsindən sonra işğaldan azad edilmiş torpaqlarımıza insanların qayıtması üçün bütün imkanların səfərbər olunduğu bir dövrdə ölkəmizə qarşı aparılan bu cür kampaniyalar çirkin niyyətlərdən xəbər verir:\n“Hazırda ölkəmiz qarşısında duran ən vacib məsələ 30 ilə yaxın vətən həsrəti ilə yaşayan keçmiş məcburi köçkünlərin təhlükəsiz və ləyaqətli şəkildə öz ata-baba yurdlarına geri qayıtmasını təmin etməkdir. Bunun üçün erməni işğalçılarından azad olunmuş ərazilərdə aparılan minaların təmizlənməsi prosesi, sürətli yenidənbərpa işlərinin hamımız şahidiyik. Çox təəssüf ki, belə bir məqamda bəzi dairələr diqqəti daha çox başqa istiqamətə yönəltməyə çalışırlar. Hesab edirəm ki, bu yolverilməzdir və cəmiyyət olaraq qələbəmizə kölgə salmağa çalışan dairələrə qarşı kəskin formada etirazımızı bildirməliyik”.\nT.Gəncəliyev vurğulayıb ki, Milli Məclisə etimad kifayət qədər böyükdür:\n“Azərbaycan parlamentinə etimad kifayət qədər böyükdür. Xankəndindən seçilən bir deputat kimi deyə bilərəm ki, Xankəndində yaşayan Azərbaycan vətəndaşı olan ermənilər də məhz öz hüquqlarının təmin olunmasını, qayğılarının həllini Azərbaycan parlamenti çərçivəsində görür. Belə bir şəraitdə referendum keçiriləcəyi, Milli Məclisin təkrarən buraxılacağı ilə bağlı addımların atılması üçün hər hansı zərurət mövcud deyil, dövlət idarəçiliyi, Milli Məclisin fəaliyyəti yüksək səviyyədə qurulub”.\nDeputat pandemiya ilə mübarizə tədbirlərinə toxunaraq bildirib ki, bütün dünya gözə görünməz düşmənlə üz-üzədir:\n“Ölkəmizdə pandemiyanın növbəti dalğasını müşahidə edirik. Hər gün koronavirusa yoluxanların və həyatını itirən insanların sayının artdığı görürük. Dünyanın bu virusdan necə yaxa qurtaracağını hələ ki, demək mümkün deyil. Ölkəmiz də bu bəladan minimum itkilərlə çıxmağa çalışır. Belə bir dövrdə insanlar arasında təşviş yaratmaq onları itaətsizliyə çağırmaq yalnız antimilli qüvvələrin iş ola bilər. Biz bütün qüvvələrimizi səfərbər edib bu çətin sınaqdan birlikdə çıxmalıyıq”.


Bugün 2020-04-03 20:06\nFüzuli irsinə sonsuz məhəbbətlə...\nTədqiqatçı Zəkulla Bayramlının yeni kitabı haqqında qeydlər\nFüzuli şeiriyyətindən ilhamlanan, öz elmi axtarışlarını bu əsasda quran tanınmış ədəbiyyatşünas, fədakar tədqiqatçı Zəkulla Bayramlının böyük şairin yaradıcılığı ilə bağlı ikinci kitabı işıq üzü görüb. Müəllifin bu yaxınlarda nəşr edilmiş "Füzuli... və ..." kitabı, fikrimizcə, Füzuli yaradıcılığı üzrə aparılan son araşdırmalar içərisində ən qiymətli əsərlərdən biridir. Onu ələ alınca Füzuli işiğını hiss etməyə bilmirsən. Kitabı vərəqlədikcə Z.Bayramlının "Füzuli əsərləriylə tanış olduqdan sonra kimi oxudumsa, istər-istəməz onunla tutuşdurdum, onunla müqayisə etdim və bu dünyada Füzuli varkən başqa bir şairdən nəsə ciddi bir şey yazmağı heç vaxt ağlıma sığışdıra bilmədim", - fikirlərinin səmimiliyinə inanmamaq olmur. Füzuli sevgisinin şair təbiətli Z.Bayramlının qəlbini necə ovsunlaması onun Füzuliyə həsr etdiyi bu məqalələrin hər birində özünü göstərir.\nMüəllif Füzuli ilə bağlı apardığı tədqiqatlara həm məsuliyyətlə, həm də sevərək yanaşmış və Füzuli haqqında ən yaxşı sözü deməyi, onun adına layiq tədqiqatlar aparmağı özünə borc bilmiş, həm də bu borcu böyük sevgi və şərəflə yerinə yetirməyə çalışmışdır. Fikrimizcə, müəllif öz istəyinə nail olmuşdur. Bu, onun Füzuli yaradıcılığı ilə bağlı illərlə apardığı tədqiqatların nəticəsi olsa da, hələ son deyildir.\nƏsəri oxuduqca müəllifin Füzuliyə olan sevgisindən doğan məsuliyyətlə yanaşı, gərgin əməyi və qələminin gücü xüsusilə nəzərə çarpır. Bu gərgin əmək isə qeyd etdiyimiz kimi, sevgi ilə qovuşuq şəkildə özünü göstərir. Kitaba alimin Füzulinin həyat və yaradıcılığı, yaradıcılıq yolu, sənətkarlığı, poetikası və s.-dən bəhs edən "Bağdaddan doğan günəş", "Axundzadə və Füzuli", "Nigari lirikasına Füzuli təsiri", "Məcnun - tanrı sevgisi", "Füzuli "Divan"larının dibaçəsi nəsr örnəkləri kimi" və s. mövzularla bağlı bir sıra tədqiqatları daxildir. Bu günəşin şüası tədqiqatçının qəlbini isitmiş və bu hərarətin təsiri müəllifin qələminə də sirayət etmiş, sanki Füzuli haqqında deyilməmiş ən gözəl sözləri axtarıb tapmağı qarşısına məqsəd qoymuşdur. Füzulini bir günəşə bənzədən Z.Bayramlının bu prinsipi, demək olar ki, onun bütün məqalələrində, bütün yaradıcılığı boyu gözlənilmişdir.\nKitaba eyni zamanda, müəllifin klassik ədəbiyyatla bağlı apardığı "Şah İsmayıl Xətai", "Sürurinin bir qəzəli haqqında", "Orta yüzillər mühacir şairimiz Hamidi "Divan"ının yeganə avtoqraf nüsxəsi" kimi bir sıra sanballı tədqiqatları da daxildir. Lakin tədqiqatçı alimin Füzuli yaradıcılığı ilə bağlı məqalələri, fikrimizcə, kitaba daxil edilən və Füzuli zirvəsini ən yaxşı tədqiq edən əsərlərdəndir. Müəllif şairin yaradıcılığını müxtəlif rakurslardan tədqiq etmiş və bir çox maraqlı məsələlərə toxunmuşdur. Bu mövqedən yanaşsaq, kitabdakı tədqiqatları aşağıdakı kimi qruplaşdırmaq mümkündür:\n1. Şairin həyatı, doğum tarixi;\n2. Yaradıcılığı, lirikası;\n3. "Leyli və Məcnun" poeması haqqında;\n4. Şairin xələfləri və sələfləri; 5. M.F.Axundzadə və Firudin bəy Köçərlinin Füzuli yaradıcılığı ilə bağlı tədqiqatlarına münasibət və s.;\nBurada xüsusilə qeyd etmək istərdik ki, tədqiqatçının Füzulinin doğum tarixi və eləcə də Axundzadənin Füzuliyə münasibətilə bağlı qaldırdığı problemlər daha aktual və əhəmiyyətlidir.\nMəlumdur ki, klassik dövr sənətkarları ilə bağlı bir sıra önəmli tarixlərin dövrümüzə gəlib çatmaması, müəyyən sənədlərin itib-batması nəticəsində bəzən onların həyatları ilə bağlı dəqiq tarix söyləmək mümkün olmur və çox zaman çaşqınlıq yaranır. Ona görə də tədqiqatçılar bu tarixləri dəqiqləşdirmək üçün ya ikinci dərəcəli mənbələrə, ya da yalnız sənətkarın öz əsərlərinə müraciət etmək məcburiyyətində qalırlar. Bu isə fərqli fikirlərin meydana çıxmasına səbəb olur. Füzulinin doğum tarixi haqqında da müxtəlif fikir və mülahizələr mövcuddur. Füzulişünas alim Z.Bayramlı da "Bağdaddan doğan günəş" və "Füzulinin doğum tarixi doğru deyildir..." məqalələrində Füzulinin doğum tarixinə aydınlıq gətirməyə çalışmış, maraqlı faktlarla çıxış edərək oxucuları bu məsələ ətrafında bir daha düşünməyə sövq etmişdir. Belə ki, tədqiqatçı alim Füzulinin doğum tarixini dəqiqləşdirərkən onun əsərlərindən gətirdiyi bəzi beytlərə və Füzulinin öz ifadələrinə əsaslanmağı daha doğru hesab etmişdir. Bu kimi faktları diqqətlə araşdıran müəllif sonda gəldiyi nəticəni belə ümumiləşdirir: "Füzulinin təxminən 1480-85-ci illər arasında Kərbəla şəhərində doğulduğu daha ağlabatandır". Özü də tədqiqatçı bu fikirləri sözgəlişi demir, mülahizələrinin təsdiqi üçün Füzuli yaradıcılığından gətirdiyi bir neçə qitə, qəzəl və b. əsərlərindən bu kimi misallar təqdim edir:\n... Dünyada qənaətlə bizik kim, bəyənildik\nAlim Füzulinin Nəcəfdə öz arzusu ilə qulluq etməsi məsələsinə də diqqəti yönəldir, onun burada heç kimin fərqinə varmadığı bir zaman kəsimində - əlli il qulluq etdiyini göstərir. Bu baxımdan yanaşdıqda, həqiqətən də, Füzulinin doğum tarixinin daha əvvəllərə gedib çıxması inandırıcı görünür. Müəllif bu fikrini də Füzulinin əsərləri əsasında söylədiyini nəzərə çatdırır, bir qəsidəsindən verdiyi aşağıdakı beytlərlə bunu sübut etməyə çalışır. Belə ki, Hindistan hakimi Nizamülmülk Nəcəf türbəsini ziyarətə gələrkən Füzuli ona bir qəsidə təqdim edir və həmin qəsidədə açıqca deyilir:\nEy sərvər, müddətdir ki,\növliya şahının məddahıyam,\nMənaqibdə əlli il söz sərf etmişəm.\nTağ kimi bu ulu dərgahda mənim sabitliyimə\nbir şahid yoxsa da,\n"Dal" hərfi kimi ikiqat olmuş qəddim bəs edər.\nMüəllif də məhz şairimizin bu kimi avtobioqrafik qeydlərinə arxalanaraq Füzulinin lap qoca-ahıl yaşlarına qədər yaşaması qənaətinə gəlir: "Nəcəf türbəsində əlli il qulluq edən, hətta belinin "dal" hərfi kimi ikiqat olduğunu deyən şairin bəzi tədqiqatçılar tərəfindən süni olaraq "gəncləşdirilməsinin" əksinə olaraq, uzun illər ömür sürdüyü, qoca yaşlarında dünyasını dəyişdiyi məlum olur".\nMaraqlıdır ki, tədqiqatçı alim Z.Bayramlı bu deyilənlərlə kifayətlənməyib, axtarışlarını davam etdirib. Füzulinin "Türk Divanı"ndan gətirdiyi beytlər də fikrimizin doğruluğunu bir daha təsdiq edir. Belə ki, bu beytlər də yuxarıda xatırlatdığımız qəsidə ilə eyni mövzudadır və bu beytlərdə də Füzulinin qocalığından bəhs olunur. Bütün bu faktlardan sonra tədqiqatçı Füzulinin doğum tarixinin 1494-cü il yox, məhz 1480-85-ci illər götürülməsini daha məqsədəuyğun və doğru variant hesab edir. Fikrimizcə, başqa füzulişünas alimlərimiz də bu məsələ haqqında bir daha dərindən düşünməlidirlər.\nBu monoqrafik əsərin ən gözəl cəhətlərindən biri də budur ki, müəllif bir sıra tanınmış tədqiqatçıların, görkəmli alimlərin Füzuliyə münasibəti məsələsini xüsusi olaraq qabartmışdır. Bu sırada M.F.Axundzadənin, F.Köçərlinin, Ə.Səfərli və b. adlarını qeyd edə bilərik. Tədqiqatçı Axundovun Füzuliyə münasibətini xüsusilə ön sıraya çəkmiş və daha geniş təhlil etmişdir. Bu da səbəbsiz deyildir. Çünki başqalarından fərqli olaraq, Axundzadə Füzuliyə ədalətsiz münasibət göstərmişdir. Füzuliyə böyük sevgi və məhəbbətlə yanaşan Z.Bayramlı isə Axundzadənin fikirlərini daha obyektiv təhlil etməyi sanki şairin narahat ruhu qarşısında yerinə yetirə biləcəyi bir borc hesab edir və bu borcu ləyaqətlə yerinə yetirməyə çalışır. Təbii ki, bu işdə Füzuli sevgisi onun üçün tükənməz bir ilham qaynağı olmuşdur.\nQeyd etmək istərdik ki, Füzulinin öz dövründən bu günə qədər bir çox tədqiqatçı alimlər Füzuli şeiriyyəti haqqında danışarkən daha çox ona öz heyranlıqlarını ifadə etmişlər. Bunların içərisində M.F.Axundzadənin Füzuliyə münasibəti isə, deyildiyi kimi, çox fərqli, daha doğrusu, ədalətsiz olmuşdur. Belə ki, M.F.Axundzadə "Nəzm və nəsr" adlı məqaləsində Füzuliyə yersiz hücumlar edib, daha doğrusu, onu şair saymadığını açıqca bildirib. Bu məqalə, şübhəsiz ki, bir çox ədəbiyyatşünasların diqqətini cəlb edib, bəlkə bu məqalə ilə tanış olmayan tədqiqatçı alimə rast gəlmək də çətindir. Lakin məqalədəki fikirlərə münasibət bildirmək, Füzuliyə vurulan bu zərbəni mənən aradan qaldırmaq haqqında çoxları düşünməmiş, düşünmüşsə də, əməli iş görməmişlər.\nTəbii ki, Füzuli haqqında deyilən sözlər, bəlkə də, adi bir tədqiqatçı tərəfindən deyilsəydi, başa düşmək olardı. Lakin əgər bu sözlər Azərbaycan dramaturgiyasının banisi, geniş dünyagörüşə və təhsilə malik bir şəxs tərəfindən söylənilirsə, o zaman bunun əsl səbəblərini araşdırmaq və həqiqəti ortaya çıxarmaq gərəkdir ki, bu işi də füzulişünas alim Z.Bayramlı layiqincə görüb. İndiyədək bəzi tədqiqatçılar Axundzadənin məlum məqaləsiylə bağlı fikir söyləsələr də, Axundzadəyə toxunmamağa çalışmış, daha çox "nə şiş yansın, nə kabab" prizmasından çıxış ediblər. Çünki yuxarıda qeyd etdiyimiz kimi, Axundzadə sıradan biri deyildi. Görünür, elə bu məsələdə uzun müddət çoxlarını susmağa vadar etmişdi.\nZ.Bayramlı isə Axundzadə və Füzuli probleminə toxunarkən (fikrimizcə, burada məhz "problem" sözü yerinə düşür.) Axundzadənin şairə haqsız münasibətinin əsl səbəblərini arayıb axtarır və olduqca maraqlı nəticələrə gəlib çıxır.\nBəs görəsən, əsrlərdir qəzəlləri dillərdən düşməyən, hamı tərəfindən sevilən və qəlbi bütün insanlığa sevgi ilə dolu olan dahi şairimizə Axundzadənin bu cür ədalətsiz münasibətinə səbəb nə idi? Nə idi onu Füzulini bu cür gözdən salmaq istəyən ifadələr işlətməyə vadar edən? Bu sözlər hər hansı məqsəd üçün deyilmişdir, ya Axundov həqiqətən belə düşünürdü? Bütün bu suallar Z.Bayramlının "Axundzadə və Füzuli" məqaləsində geniş şərhlərlə və tam aydınlığı ilə öz həllini tapıb və deyərdim ki, çox güman, ulu Füzulinin ruhu bu yazıdan sonra çox sevinib.\nBir daha qeyd etməyi vacib bilirik ki, Z.Bayramlının həm bu məqaləsi, həm də elmi-nəzəri əsaslara söykənən digər yazıları Füzuli sevgisindən qaynaqlanıb, bu tükənməz sevgidən güc alıb.\nKateqoriya : MƏDƏNİ Baxış sayı : 896


Lənkəranda növbəti qarət: sələmçi “ovu” davam edir\nLənkəranda bir ay ərzində üçüncü sələmçi qadının evinə basqın edilib.\nBu barədə "Axar.az"a rayondakı mənbədən məlumat veriblər.\nLənkəranın Mamusta kəndində yaşayan sələmçiliklə məşğul olan qadının evinə basqın edilib. Maskalı olduğu iddia edilən oğrular adını hələlik dəqiqləşdirə bilmədiyimiz qadına heç bir xəsarət yetirməyiblər. Mənbə deyir ki, basqın zamanı sələmçinin evindən qızıl-zinət əşyaları və pul aparılıb.\nLənkəran polisi məsələ ilə bağlı araşdırma aparır.\nBu artıq bir ay ərzində Lənkəranda baş verən üçüncü belə hadisədir. Rayon camaatı bir-birinin ardınca baş verən hadisələrlə əlaqədar narahatlıq keçirir. Cinayətkarların tapılmaması əhalini də təlaşlandırır. Xüsusilə sələmə pul verməklə məşğul olan qadınların evinə edilən basqınları əhali təsadüf hesab etmir.\nXatırladaq ki, martın 21-i gecə Lənkəranın Şəhidlər Xiyabanı 5 ünvanında yerləşən mənzilə basqın olub və hadisə zamanı 1954-cü il təvəllüdlü Sürəyya Tağı qızı Tağıyeva qətlə yetirilib. Qadın uzun illər sələmçiliklə məşğul olub.\nBu hadisədən öncə isə maskalı şəxslər bir başqa qadının evinə basqın edib, əl-qolunu bağlayaraq qızıllarını aparmışdı.\n2014.03.29 / 10:26


Masazır məktəblərində marifləndirici tədbirlər keçirilib. » Absheronxeber.az | İnformasiya agentliyi\n24-12-2017, 21:06 Oxunub: 180\nMasazır məktəblərində marifləndirici tədbirlər keçirilib.\n20-22 dekabr 2017-сi il tarixlərdə Abşeron rayonu Masazır qəsəbəsinin 1 və 3 saylı məktəblərində “Narkomaniya-ağ ölüm“ mövzusunda silsilə tədbirlər keçirilib. Tərbirdə rayon Polis İdarəsinin əməkdaşları, Abşeron RİH-in nümayəndələri, məktəblərin yuxarı sinif şagirdləri və müəllim kollektivləri iştirak ediblər.\nTədbirdə çıxış edənlər müasir dövrün ən qorxulu bəlalarından olan narkomaniya və onun fəsadları, səbəb olduğu faciələr barədə geniş məlumat verdilər. Natiqlər yeniyetmə və gənclərin narkomanlıq və digər zərərli vərdişlərdən qorunması istiqamətində aparılan işlər barədə söhbət açaraq gənc nəslin savadlı, vətənpərvər ruhda böyüməsi, sağlam inkişaf etməsi, zərərli vərdişlərdən uzaq olması üçün görülməli işlərdən danışdılar və müntəzəm olaraq maarifləndirici tədbirlərin keçirilməsinin vacibliyini vurğuladılar.\nSonda qonaqlar mövzu ətrafında şagirdləri maraqlandıran sualları cavablandırıblar.


Prezident İlham Əliyev Sumqayıt Məhkəmə Kompleksinin açılışını edib YENİLƏNİB\nQalib Komandanın qəhrəman əsgəri\nİlham Əliyevdən erməni revanşistlərinə xəbərdarlıq: “Ağlınızı başınıza yığın”\n16:54 16 Oktyabr 2021\n14:18 16.10.2021 Misir səfiri: Azad olunmuş ərazilərdə bərpa işləri yüksək səviyyədə aparılır\n14:17 16.10.2021 Suqovuşan azad edildikdən sonra heç suvarılmayan və ya az suvarılan 30 min hektara yaxın ərazi su ilə təmin olunub\n14:17 16.10.2021 Diplomatik korpus nümayəndələri Talış kəndində yerləşən kilsələri ziyarət ediblər\n14:16 16.10.2021 Vətən müharibəsində yaralanmış 2050-dək qaziyə əlillik və müvafiq sosial ödənişlər təyin edilib\n14:16 16.10.2021 ANAMA-da Fransa nümayəndə heyəti ilə görüş keçirilib\n14:13 16.10.2021 Azərbaycan İnvestisiya Holdinqinin növbəti iclası keçirilib\n14:12 16.10.2021 Füzuli hava limanına beynəlxalq status və IATA kodu verilib\n14:11 16.10.2021 Hava Hücumundan müdafiə bölmələrinin döyüş atışları keçirilir\n14:10 16.10.2021 Azərbaycan təcrübəsində bərpa və yenidənqurmanın nadir nümunəsi həyata keçirilir\n12:27 16.10.2021 Budapeştdə Türk Şurasının beynəlxalq konfransı başa çatıb\n12:26 16.10.2021 Azərbaycan, Türkiyə və Gürcüstan parlamentlərinin xarici əlaqələr komitələrinin üçtərəfli görüşü keçiriləcək\n12:25 16.10.2021 Azərbaycan neftinin qiyməti bu ilin rekordunu yeniləyib\n12:24 16.10.2021 Ukrayna Ali Radasının nümayəndə heyəti Fəxri və Şəhidlər xiyabanlarını ziyarət edib\n12:23 16.10.2021 Nərimanov rayonunda ticarət obyektlərində baş vermiş yanğın söndürülüb\n12:21 16.10.2021 Gələn il Bakıda keçiriləcək Formula 2 yarışının vaxtı bəlli olub\n12:21 16.10.2021 Nəşi 113 gündən sonra tapılan 20 yaşlı şəhid\n12:20 16.10.2021 Bolqarıstanda Azərbaycanın müstəqilliyinin bərpasının 30-cu ildönümü ilə əlaqədar konsert proqramı təqdim edilib\n12:19 16.10.2021 Meksika Konqresi Müstəqilliyin Bərpası Günü münasibətilə Azərbaycan xalqını təbrik edib\n12:17 16.10.2021 Vətən müharibəsinin xronikası: 16 oktyabr\n11:25 16.10.2021 “Vyana Musiqi Cəmiyyəti”ndə ilk dəfə Azərbaycan simfonik əsəri səslənib\n10:50 16.10.2021 Böyük Britaniyada millət vəkili seçiciləri ilə görüş zamanı bıçaqlanaraq öldürülüb\n10:30 16.10.2021 Diplomatik korpus nümayəndələrinin Suqovuşana səfəri başlayıb\n10:25 16.10.2021 Peter Sztaray: Macarlar türk xalqlarını qardaş xalq hesab edirlər\n10:14 16.10.2021 Daha 23 ölkədən Azərbaycana uçuşlara icazə verilib\n09:30 16.10.2021 Formula 1 Azərbaycan Qran-Prisinin vaxtı müəyyənləşib\n09:11 16.10.2021 Dövlət Əmək Müfəttişliyi Xidməti: 18 oktyabr iş günüdür\n08:11 16.10.2021 SOCAR “TOTAL” şirkəti ilə neft-qaz sektorunda daha sıx əməkdaşlığın təşkilini müzakirə edib\n07:09 16.10.2021 Müdafiə Nazirliyi: Ermənistan yalan məlumatlar yayaraq növbəti təxribatlarına zəmin yaratmağa çalışır\nSentyabrın 3-də Sumqayıt Məhkəmə Kompleksinin açılışı olub.\nAZƏRTAC xəbər verir ki, Azərbaycan Respublikasının Prezidenti İlham Əliyev açılışda iştirak edib.\nƏdliyyə naziri Fikrət Məmmədov kompleksdə yaradılan şərait barədə dövlətimizin başçısına məlumat verdi.\nQeyd edək ki, ölkəmizdə digər sahələrdə olduğu kimi, məhkəmə sistemində də islahatlar uğurla davam etdirilir. Prezident İlham Əliyevin 2019-cu ildə imzaladığı Fərman bu sahədə mühüm "yol xəritəsi" olmaqla onun icrası ilə bağlı kompleks qanunvericilik və praktiki tədbirlər görülür. Yeni regional inzibati və kommersiya məhkəmələri təsis edilib, vahid məhkəmə təcrübəsinin formalaşdırılması üçün işlək mexanizmlər yaradılıb, məhkəmələrin və hakimlərin təminatı gücləndirilib. Bu sahədə infrastrukturun müasirləşdirilməsi üzrə görülən tədbirlər çərçivəsində yeni məhkəmə bina və komplekslərinin inşası, onların ən müasir İKT qurğuları ilə təchizi xüsusi yer tutur. Sumqayıt Məhkəmə Kompleksinin inşası da bu istiqamətində icra olunan layihələrdən biridir. Bu, respublikamızda inşa olunan sayca dördüncü məhkəmə kompleksidir.\nKompleks Azərbaycan Hökumətinin Dünya Bankı ilə birgə həyata keçirdiyi "Mütərəqqi ədliyyə xidmətləri və müasir məhkəmə infrastrukturu" layihəsi çərçivəsində inşa olunub. Konseptual baxımdan yeni olan, öz funksionallığı ilə fərqlənən müasir Məhkəmə Kompleksi altı məhkəməni, o cümlədən Sumqayıt apellyasiya, inzibati, kommersiya və ağır cinayətlər, Sumqayıt şəhər, eləcə də müvəqqəti olaraq Qubadlı rayon məhkəmələrini əhatə edir. "Bir qapı" prinsipi ilə fəaliyyət göstərəcək məhkəmə kompleksi ədalət mühakiməsinin səmərəli həyata keçirilməsinə, vətəndaşların müraciət imkanlarının asanlaşdırılmasına xidmət edəcək.\nMəhkəmə zallarında proseslərə "Elektron məhkəmə" informasiya sistemi və digər müasir İKT-lərin tətbiqi ilə daha keyfiyyətli baxılması və şəffaflığın təmin edilməsi üçün "Femida" sistemi quraşdırılıb. Burada 50-dək hakim, ümumilikdə isə 240 işçi fəaliyyət göstərəcək. Sumqayıt Məhkəmə Kompleksində yaradılmış müasir şərait təxminən 1 milyon 460 min əhaliyə yüksək səviyyədə məhkəmə xidmətləri göstərməyə imkan verəcək.\nPrezident İlham Əliyevə ədliyyə və məhkəmə sahəsində tətbiq olunan növbəti rəqəmsal innovasiyalar barədə də məlumat verildi, bununla bağlı videoçarx nümayiş etdirildi.\nBildirildi ki, dövlətimizin başçısının sosial ədalətə əsaslanan islahatlarına, eləcə də birinci xanım Mehriban Əliyevanın inklüziv cəmiyyətin inkişafı üzrə təşəbbüslərinə uyğun olaraq Ədliyyə Nazirliyi tərəfindən innovasiyaların tətbiqinin genişləndirilməsi üzrə ardıcıl tədbirlər görülür. Bütün bu işlər vətəndaşların ədalət mühakiməsinə əlçatanlığının asanlaşdırılmasına, onlara yüksək keyfiyyətli hüquqi xidmətlərin göstərilməsinə, şəffaflığın artırılmasına, bütövlükdə məhkəmə hakimiyyətinə ictimai etimadın yüksəldilməsinə yönəlib.\nPrezident İlham Əliyev Xocavənd rayon ictimaiyyətinin nümayəndələri ilə birlikdə Tuğ kəndində olub\nPrezident İlham Əliyev yeni “Hadrut” qovşaq yarımstansiyasının təməlini qoyub 11:47 10.10.2021\nHadrut-Cəbrayıl-Şükürbəyli, Tuğ-Hadrut və Füzuli-Hadrut yollarında aparılan tikinti işləri ilə tanışlıq 11:41 10.10.2021\nPrezident İlham Əliyev Xocavənd rayonunun Hadrut qəsəbəsinə və Tuğ kəndinə səfər edib\nHadrut qəsəbəsində yeni məscidin təməli qoyulub 11:35 10.10.2021\nPrezident İlham Əliyev Xocavənd rayonunun Hadrut qəsəbəsinə və Tuğ kəndinə səfər edib YENİLƏNƏCƏK\n№ 223 (8816) 16 oktyabr 2021-ci il


Gündüz Abdullayev (kapitan) — Vikipediya\nVikipediyada bu ad-soyadlı digər şəxslər haqqında da məqalələr var; bax: Gündüz Abdullayev.\nAbdullayev Gündüz Məhərrəm oğlu (22 iyun 1965, Sumqayıt – 9 yanvar 1999, Bakı) — Kapitan, "Azərbaycan Bayrağı" ordeni ilə təltif edilmiş Qarabağ müharibəsi döyüşçüsü (ölümündən sonra).\nAbdullayev Gündüz Məhərrəm oğlu\n22 iyun 1965\n9 yanvar 1999 (33 yaşında)\nDövlətimizin bütövlüyü uğrunda Qəhrəmancasına həlak olmuşdur\n3.1 Qarabağ muharibəsi dövrü\n3.2 Daxili Qoşunlarda\n4.1 Ölümündən sonra\nGündüz Abdullayev 22 iyun 1965-ci ildə Sumqayıt şəhərində anadan olub. Gündüzün hələ uşaq yaşlarından hərb sənətinə böyük marağı olub. Orta məktəbin 8-ci sinfini bitirdikdən sonra Gündüz 1981-ci ildə Sumqayıt şəhəri 17 saylı peşə məktəbinə daxil olur. Lakin orta təhsilini yarımçıq qoymur. Orta təhsili çox yaxşı qiymətlərlə başa vurur.\n1981-ci ildə SSRİ silahlı qüvvələrində hərbi xidmətə çağırılan Gündüz, Almaniyada qulluq edir. Elə burada qulluq edərkən gələcək həyat yolunu müəyyənləşdirir. Almaniyada 1985-ci ildə praporşiklər (gizirlər) məktəbini bitirir.\nAiləli idi, iki az yaşlı övladı vardı.\nQarabağ muharibəsi dövrüRedaktə\n1991-ci ildən Azərbaycan Silahlı Qüvvələrində xidmət edən Gündüz Abdullayev 1992-ci ildən Azərbaycan Respublikası Daxili Qoşunlarının N sayılı Hərbi hissəsində taqım komandiri kimi fəaliyyətinə davam etmişdir. Onun döyüş yolu Azərbaycanın murahibə gedən əksər cəbhə bölgələrindən keçmişdir. Şuşa, Goranboy, Ağdam, Füzuli, Ağdərənin müdafiə olunmasında xüsusi bacarıq və igidlik göstərmişdir.\nSilahsız şəkildə, erməni kəşfiyyatçısını tərksilah edib, əsir götürən Gündüz Abdullayev hadisəni belə danışıb: Gecə saatarı idi, qərargah maşınının yanında əllərimi yuyurdum. Birdən eləbil kimsə avtomatın çaxmağını çəkdi. Gecənin qaranlığında o tərəfə baxanda gördüm ki, hərbi geyimdə tanımadığım bir adam dayanıb. Mənə baxıb: Zəngilan taborunun yerini soruşdu. Nəsə şüpələndim, ona əks istiqaməti göstərdim. Onu saxlamaq üçün bir bəhanə fikirləşənə qədər özü siqaret yandırmaq üçün kibrit istədi. Kibriti alışdırıb, ovucumda saxladım. Başını yaxınlaşdıranda alovun zəif işığında üzünə diqqətlə baxdım. Əsl erməni sifəti idi. Bir qullab vurub boynunu dikəldəndə zəif işıqda avtomatının qumdağındakı xaçı gördüm. Ona möhkəm zərbə vurdum. Müqavimətini itirdi, yerə yıxıb sənətlərin götürdüm. Yazılardan dəqiq bildim ki, erməni kəşfiyyatçısıdır. 1993-cü ilin sonlarında Horadiz stansiyasının işğaldan azad edilməsi ilə bitən döyüş əməliyyatlarında bu söhbət məşhurlaşmışdı. Gündüz Abdullayevin isə başına gələn belə hadisələr, macəraları daha çox idi.\nBu kimi onlarla sərişdələrinə görə, döyüş bacarığı nəzərə alınaraq 1993-cü ilin fevralında ona Leytenant rütbəsi verilmişdir.\n1996-cı ildə Azərbaycan Respublikası Daxili İşlər Nazirliyi Polis Akademiyasına qəbul olmuşdur. Kapitan Abdullayevin təşkilatçılığı, iş qabiliyyətinə görə ona "Şahin" xüsusi təyinatlı dəstənin bölük komandiri kimin məsuliyyətli bir iş həvalə olundu. Nümunəvi xidmətini dövlət çevirilişinə cəht göstərən təhlükəli cinayətkarların tutulması üzrə xüsusi əməliyyat keçirilməsində qarşıya qoyulmuş tapşırıqlara məsuliyyətlə yanaşması, əməliyyatlar zamanı qorxmazlıq və cəsarət göstərməsi şəxsi heyətlə işləmək bacarığı, nizam-intizamı yüksək qiymətləndirildi. Gündüz Abdullayev etimat göstərilərək 1998-ci ilin iyul ayında hərbi hissənin Qərargah rəisinin köməkçisi vəzifəsinə təyin olundu. Həmin ilin Avqust ayında isə ona Kapitan hərbi rütbəsi verildi.\nQobustan qiyamı (1999) 8 yanvar 1999-cu il Qobustan həbsxanasıda xüsusi təhlükəli Dövləti cinayətlərə görə məhkum olunmuş Vahid Musayev və Faiq Baxşəliyev rəhbərliyi ilə bir qrup məhbus itaətsizlik göstərmiş, həbsxanadan qaçmaq üçün nəzarət-buraxılış məntəqəsinə hücum edərək, xeyli sayda silah ələ keçirərək, Qulluqçu və Nəzarətçiləri girov götürmüşldülər. Onları xilas etmək üçün aparılan mübarizədə Kapitan Gündüz Abdullayev qəhrəmanlıq nümunəsi göstərir. Bu döyüşdə Kapitan Abdullayev öz vəzifə borcunu ləyaqətlə yerinə yetirərək, Qəhrəmancasına həlak oldu. Həmin gün Daxili Qoşunların igidlik səlnaməsinə daha bir qəhrəmanlıq səhifəsidə yazıldı. Gündüz öz ölümü ilə ölməzlik nümunəsi qazandı. Bütövlükdə ömrü isə qəhrəmanlıq, mərdlik, ərənlik nümunəsinə çevirildi.\nBütün xidmət müddətində ona təqdim olunan qiymətli hədiyyələrin, fəxri fəmanların, təşəkkürlərin sayı-hesabı yoxdur. Vətən öz şəhid oğullarını unutmur, unutmayacaq da. Azərbaycan Respublikasının Prezidenti HEYDƏR ƏLİYEV Bakı şəhəri, 12 yanvar 1999-cu il, № 73 Fərmanı ilə ölümündən sonra "Azərbaycan Bayrağı" ordeni ilə təltif olunan Gündüz Abdullayevin əziz xatirəsi bugün də qədir bilən xalqımızın qəlbində yaşayır. DİN-nin Biləcəridə yerləşən N sayılı Daxili Qoşunlar Hərbi hissəsində Gündüz Abdullayev adına maneələr zonası və Daxili Qoşunlar Qala Tədris Mərkəzinin atəş mərkəzi bugün Gündüzün adını daşıyır. Burada gənc döyüşçülər onun kimi sərrat atəş açmağı, Vətənə sədaqətli, düşmənə amansız olmağı öyrənirlər.\n↑ "Azərbaycan Respublikası Ədliyyə Nazirliyi Məhkəmə Qərarlarının İcrası Baş İdarəsinin Mühafizə alayının və Azərbaycan Respublikası Daxili İşlər Nazirliyi Daxili Qoşunlarının hərbi qulluqçularının təltif edilməsi haqqında Azərbaycan Respublikası Prezidentinin 12 yanvar 1999-cu il tarixli, 73 saylı Fərmanı" (az.). e-qanun.az. 12 yanvar 1999-cu il. İstifadə tarixi: 2016-01-19.\n↑ "Aktual" qəzeti, 23 fevral 1999-cu il.\n↑ "Əsgər" qəzeti, 31 yanvar 2005-ci il.\nMənbə — "https://az.wikipedia.org/w/index.php?title=Gündüz_Abdullayev_(kapitan)&oldid=6218930"


Parisdə UNESCO-nun baş qərargahında "İnformasiya hamı üçün" proqramı (IFAP) üzrə Hökumətlərarası Şuranın 10-cu sessiyası keçirilib.\nSessiyada çıxış edən Azərbaycanın UNESCO yanında daimi nümayəndəliyinin rəhbəri, səfir Anar Kərimov IFAP-ın prioritetləri sahəsində ən yaxşı təcrübəsini və nailiyyətlərini bölüşmək üçün Azərbaycana yaradılan imkana görə hökumətlərarası şuranın "İnformasiya hamı üçün" proqramının bürosuna və katibliyinə təşəkkür edib. İnformasiya və kommunikasiya texnologiyalarının sülhün və mədəniyyətlərarası dialoqun təşviqində roluna toxunaraq, ölkəmizin IFAP proqramını dəstəklədiyini bildirib. IV Ümumdünya Mədəniyyətlərarası Dialoq Forumunda IFAP-ın "Kiberməkanda ekstremizmə qarşı mübarizənin mədəniyyət ölçüləri: zorakılığa yol açan gənclərin radikallaşması" adlı panelini xatırladıb. İKT-nin davamlı inkişafı sahəsində ölkəmizin siyasətindən söhbət açıb.\nÖlkəmizdə uğur qazanmış digər - Vətəndaşlara Xidmət və Sosial İnnovasiyalar üzrə Dövlət Agentliyinin (ASAN xidmət) mərkəzləri, Müəllif Hüquqları Agentliyinin "Rəqəmli hüquqları idarəetmə sistemi", Mədəniyyət Nazirliyinin Milli Kitabxana-İnformasiya Mərkəzi "Azlibnet" layihəsi, Nəqliyyat, Rabitə və Yüksək Texnologiyalar Nazirliyinin "Şəbəkə" xidmət mərkəzləri, Data Mərkəzi kimi layihələr haqqında da ətraflı məlumat verilib.\nQeyd edək ki, "İnformasiya hamı üçün" proqramının əsas məqsədi üzv ölkələrdə informasiyaya çıxışı təkmilləşdirməkdir. UNESCO-nun kommunikasiya və informasiya mandatı informasiyaya çıxış, informasiya etikası, informasiya savadlılığı, informasiyanın qorunması, zorakı ekstremizmin qarşısının alınması və digər bu kimi sahələri əhatə edir.\n22/06/18 Çap et


Orxan Pamuk: “Bunu sevgilimlə etməyi sevirəm…” – MÜSAHİBƏ/FOTOLAR\n2 Fevral 2016 17:45\n"Ən bəxtsiz yazıçıyam…"\nƏdəbiyyat üzrə Nobel mükafatına layiq görülən yeganə türkiyəli yazıçı Orxan Pamuk "Kırmızı saçlı kadın" ("Qırmızı saçlı qadın") adlı yeni romanı ilə oxucularını sevindirib.\nOrxan Pamuk yeni romanında əfsanələrin, dastanların taleyimizə necə təsir etdiyindən yazıb. Yer üzündə min illərdir yaşayan bəşər övladının günah hissinin, qorxularının, şüuraltında gizlənən detallarının həyatı necə formalaşdırdığına toxunan yazıçı mifologiyadan bəhrələnib.\nDilimizə də çevrilən "Kafamda bir tuhaflık" ("Başımda bir qəribəlik") adlı romanından 1 il sonra çap edilən bu əsərlə yenidən gündəmə gələn Pamuk "Hürriyət" qəzetinə müsahibə verib.\nOrxan Pamukun yeni romanı ilə yanaşı, siyasətə və həyata baxış bucağı, həmçinin, şəxsi həyatı ilə bağlı detalları sizə də maraqlıdırsa, Publika.az-ın "Şirin söhbət"ini mütləq oxuyun!\n- Bir il sonra yeni bir romanla qarşımızdasınız. Bu dəfə uzun fasilə vermədiniz…\n- Bundan öncəki romanımı yazmağa 6 il sərf etmişdim, 700 səhifə idi. 40 ildir ki, yazıram. İldə təxminən, 200 səhifə yaza bilirəm. Yaşım artdıqca daha sürətli yazmağa başlamışam. Çünki həmin mövzuları 30-35 ildir ki, düşünürəm, sadəcə yazmaq qalır.\n- Kitabda cəmiyyətə bir psixoanalitik kimi yanaşmısınız. Freyd oxusa, məzarından çıxıb sizə təşəkkür edərdi…\n- Edə bilərdi. Güclü ata obrazı, ataya üsyan, ana sevgisini qazanmağa çalışmaq... Bu mövzuları sevirəm. Freydin bir çox əsərini oxumuşam. Yuxularla bağlı kitabından çox şey öyrənmişəm.\n-Siz dastanların gücünə, bəşər övladının keçmiş zamanlarda formalaşan ortaq şüuraltının həyatımıza birbaşa təsir etdiyinə inanırsınız.\n- Əfsanələrin, ədəbiyyatın, fəlsəfənin, əxlaq nəzəriyyəsinin cəmiyyəti formalaşdıran xüsusiyyəti var. Bu mənada Freydin şagirdi Yunqun düşüncələrini bəyənirəm.\n- Türkiyə müasirliklə ənənələrin qovuşma nöqtəsindədir. Siz isə kitabda deyirsiniz ki, "iranlılar türklərdən fərqli olaraq, qərbləşmə səbəbilə, keçmiş şair və əfsanələrini unutmayıb.\n- Qəbul edək ki, İran mədəniyyətində ənənələr çox güclüdür. Tanıdığım iranlılar şairlərini oxuyurlar. Ömər Xəyyamdan da, Mövlanədən də xəbərdardırlar. Biz ədəbi ənənələrimizi dəyişdirməyə qərar verdik. Bunu açıq şəkildə dilə gətirdik. Ancaq bu hər şeyin unudulmasına səbəb oldu.\n- Mən də İranda olmuşam. Zəngin mədəniyyətlərinə heyran qaldım. Ancaq yenə də öz-özümə sual verdim, "görəsən, iranlılar bunun faydasını görürlər?"\n- Bu çox maraqlı mövzudur. Ənənə atanın oğlunu öldürməsini normal hesab edir və bunu doğru kimi qələmə verirsə, belə ənənədən qopmaq lazımdır.\n- Bizim şüuraltımızı formalaşdıran bu cür əfsanələrimiz var?\n- Ənənələrin güclü olduğu ən məşhur mətnimiz şübhəsiz ki, "Dədə Qorqud"dur. Bu dastanın Freydin baxış bucağı ilə araşdırılıb dəyərləndirilməsini çox istəyərdim.\n- "Qırmızı saçlı qadın" Türkiyədə avtoritar rejimin bərqərar olduğu bir vaxtda nəşr olundu. Bu təsadüfdür?\n- Bu cür şeylər təsadüfən olur. Getdikcə avtoritarlaşan bir cəmiyyətdə yaşayırıq. Mən bu əsəri bir ildir ki, yazıram. Yazmağa seçkilərdən 2-3 ay öncə başlamışdım.\n- Bir az Türkiyədən danışaq. Ölkənin gələcəyini necə görürsünüz?\n- Pis görürəm, kədərlənirəm. İqtidar partiyasının millət vəkili olsaydım, universitet müəllimlərinə bu qədər təzyiq edilməsindən narahat olardım. Təhsil sahəsində işləyənləri əzmək, alçaltmaq, onlara "vətən xaini" demək qəbul edilməzdir. Bir də Can Dündarın həbs edilməsi mövzusu var. Nə deyə bilərəm?\n- Amerikanın nüfuzlu onlayn saytı "Daily Beast"də yayımlanan "Nobel lənəti Orxan Pamuku öldürdümü?" adlı məqalədə deyilir ki, "Orxan artıq nostalgiyaya meyl edib, eşq romanları yazır".\n- Ona qalsa, "Independent" də "Ən yaxşı kitablarını "Nobel"dən sonra yazdı" deyir. Bunlara cavab vermək istəmirəm. Bəlkə, dünyada siyasi mövzularda ən çox müsahibə verən ən bəxtsiz yazıçıyam. Türk olduğum üçün məndən daim siyasət haqqında soruşurlar.\n- Ölkənin ən önəmli ziyalılarından birisiniz. Ətrafınızda həbsə girənlər, işsiz qalanlar, hətta hücuma məruz qalanlar olur. Öz-özünüzə "Nəsə etməliyəm" deyir, vicdan əzabı çəkirsinizmi?\n- Bəzən başım romana qarışır. Bu müddətdə kimlərsə işdən qovulur, həbsə düşür, lakin mən heç nə edə bilmirəm. Bəzən özümü günahkar hiss edirəm. Ancaq buna çox vaxtım qalmır. Çünki "mail" və telefon vasitəsilə mənə daim bu tip xəbərlər gəlir.\n- Həmin "mail"lərə necə cavab verirsiniz?\n- İki cür qorxum var: birincisi, mövcud avtoritar və mənfi kompaniyaların hədəfinə çevrilmək, ikincisi isə hər ağzımı açanda siyasətdən danışan adam kimi qələmə verilmək.\nBir dəfə Norveçdə Pol Osterlə görüşmüşdük. Dedim, "Nə yaxşı ki, Amerikadasan. Məndən isə daim siyasət haqqında soruşurlar". O dedi ki, "Məndən də Körfəz müharibəsini və Buşu soruşurlar". Yazıçılıqda bu vəziyyətdən xilas yoxdur.\n- Sizcə, ölkəmizdəki qorxu və gərginlik cəmiyyəti necə dəyişdirir?\n- Türkiyənin ən böyük müxalifət qəzetlərindən birinin redaktoru həbs edilib. Belə vəziyyətdə "Hər şey nə gözəldir", deyə bilmirsən. Mən yalnız ədəbiyyatdan danışaq deyən insanam. Bu, artıq imkansızdır, insanlığa sığmır. Can Dündar həbs olunanda oturub romanını yaza, bu haqda sual verən olanda "Mənə nə?" deyə bilmirsən.\n- "Huffington Post" sizi dünyanın ən nüfuzlu dördüncü "fikir lideri" seçdi. Birinci isə Papa olmuşdu. Nə hiss etdiniz?\n- Mən də qəzetlərdən öyrəndim. İnsan gülür, dostlarına göstərir, yanlışlıq olduğunu düşünür. Hər halda, Papa da "Bunda bir yanlışlıq var", deyib.\n- Fikrinizi öyrənmək üçün sizə tez-tez zəng edirlər?\n- Bəli, ancaq zəngləri həmişə xoşniyyətli olmur. Bəzən olur ki, gündəlik qəzetləri oxuya bilmirəm, bu səbəbdən, baş verənlərdən xəbərsiz oluram. Sonra görürəm ki, yenə pis nəsə olub. Müxtəlif mətbu orqanlar "mail"imə suallar göndərir, nə cavab verəcəyimi bilmirəm. Fransada baş tutan terror aktı zamanı bütün cəmiyyət terroru lənətləmişdi, hamı eyni fikirdə idi. Bizdə isə bomba patlayır və hamı bir-birini "sənə görə oldu" deyərək günahlandırır. Bu cür ölkənin yazıçısı olmaq, həqiqətən, yorucudur. Açıqlama verməsəm, olmur, danışanda da hər şeyə qarışırammış kimi çıxır. Görək, nə vaxta kimi belə davam edəcək.\n- Artıq "Nobel" mükafatına layiq görülən türklərin sayı iki oldu. Bu xəbəri necə qarşıladınız?\n- Gözəl duyğudur. Universitetlərdən birinə getmişdim. Bir də gördüm ki, qələbəlik kimisə əhatəyə alıb, sən demə Əziz Sancar imiş. Gələcəyini bilmirdim, tez yanına gedib "Müəllim, çox təbrik edirəm" dedim. Qucaqlaşdıq. Sonra fotoşəkil çəkdirdik. Sabahı gün xəbər göndərdi ki, o şəkillərdən birini ona yollayım.\n- Siyasətdən və ölkənin vəziyyətindən kifayət qədər danışdıq. Bir az fərqli suallar verim ki, rahatlaşaq. Eşq həyatınız necə gedir?\n- Beş ildir ki, Əslı Akyavaşla birlikdəyəm. Sevgilimlə günümü bölüşməyi, hər şey haqqında söhbətləşməyi çox sevirəm. Şəxsi həyatımda azad və xoşbəxtəm. Elə bir ölkədə yaşayırıq ki, insan xoşbəxt olduğunu deməyə çəkinir. Ölkədəki vəziyyətdən bezmişəm, ancaq bu şəxsi həyatımda xoşbəxt ola bilməyəcəyim mənasını vermir.\n- Yeni romana başlayıram. Adı "Vəba gecələri" olacaq. Onu da nəzərə alın ki, düz 30 il "Qırmızı saçlı qadın"ın adının "Quyu" olacağını fikirləşirdim.\n- Yeni romanınızın mövzusu nə olacaq?\n- Bu daha uzun, iddialı və tarixi bir roman olacaq. "Mənim adım qırmızı"da rəsmlərdən necə bəhs etmişdimsə, bunda da ədəbiyyatdan bəhs edəcəm. İnşallah, bitirərəm və adını dəyişdirmərəm.\n- Nə vaxt çıxacaq?\n- 2017-ci ilin payızında nəşr etdirmək istəyirəm. Bu mövzuda artıq heç nə danışmaq istəmirəm.\n- Onda "Qırmızı saçlı qadın"la davam edək. Kitabda öz atanızdan izlər var?\n- Mən varlığını hiss etdirməyən, bizi tərk edən bir ata ilə böyümüşəm. Kitabda da atasızlığın ağrısı hiss edilir. Atam ölməmişdi, ancaq çox vaxt yanımızda olmurdu. Bəzən qardaşımla bu mövzunu müzakirə edirik. Atam mədəni, liberal insan idi. Səsini yüksəltməyən, "İstədiyinizi edin, siz çox ağıllısınız" deyən bir adam idi. Mənə azadlıq verib. Bir çox şeyə görə atama minnətdaram, xüsusilə də, gözəl kitabxanası olduğu üçün. Deyək ki, mənə Sartrın kitabını verirdi. Mən o kitabı yazan adam olmaq istəyirdim. Paşa, din adamı, dövlət adamı olmaq istəmirdim. Mənə heç vaxt yazıçı ola biləcəyimi deməyib. Amma onun xoşuna gələcəyini bilirdim. Nobel aldığımı da görməyini istəyərdim. Yaşlandıqca başa düşürsən ki, əslində, hələ də bir çox şeyi atamız, anamız bəyənsin deyə edirik, ancaq bundan xəbərimiz yoxdur.\nYeni kitabımda Cem obrazının atasının yox olmağı, sonra evlənib qarşısına çıxmağı... Açıq ifadə etməsəm də, kitabımda avtobioqrafik detallar var.


Camalanın anası Ermənistandan deportasiya olunmalarını DANIŞDI - Guninfo.az\nCamalanın anası Ermənistandan deportasiya olunmalarını DANIŞDI\n17 May 2016 18 Sentyabr 2020 014\n“Mən qızımın qələbə qazanacağına inanırdım”.\nLent.az-ın məlumatına görə, bunu “Eurovision – 2016” – nın qalibi Ukraynalı ifaçı Camalanın anası Life.ru-a müsahibəsində deyib.\nQızının qələbə qazanacağına həmişə arxayn olduğunu deyən Qalina Tumasova onun sağlığından çox narahat olduğunu da dilə gətirib.\nCamalanın niyə məhz “1944” mahnısını seçməsinə aydınlıq gətirən Q.Tumasova bildirib ki, bu, Camalanın deportasiya olunmuş ailədə böyüməsi ilə bağlıdır: “ Mənim atam o vaxt Ermənistandan Orta asiyaya deportasiya olunub. Ərimin ailəsi də deportasiya qurbanıdır. Əslində “1944” mahnısı “Eurovision” yarışması üçün seçilməmişdi. Ancaq seçim turlarında qızım bu mahnını ifa edən zaman münsiflər kədərləndi və prodüsser Konstantin Meladze məhz bu mahnı ilə Ukraynanın təmsil ediləcəyinə dair qərar verdi.\nCamalanın anası onu da qeyd edib ki, qızı bu mahnını 18 may Krım türklərinin deportasiya olunduğu gün ifa etməyə hazırlaşırmış.\nŞəmkirdə qadın bıçaqlanıb\nAtasız uşaqlar aqressiv olur


Tayland Sarı Curry Paste Recipe\nBu doğru Tayland sarı köri yapışdırıcısı orijinal yolu etdi və fərqi dadacaqsınız. Dərhal istifadə edin və istənilən vaxt soyuducu və ya dondurucuda saxlamayın. Bu resept, həmçinin, dadlı Tay körini etmək üçün pastadan istifadə etməklə bağlıdır.\nSarı köri pastası çox yönlüdir, ət, dəniz məhsulları, tərəvəz, əriştə və hətta çorba reseptlərindən istifadə etmək istəyəcəksiniz. Bu ətirli sarı köri pastası Tayland yeməyini bişirmək üçün asanlaşdırır və tez, xüsusən də pastadan əvvəlcədən hazırlasın. Bu da süper sağlamdır - zərgərlik, gözəl bir antioksidan və xərçəng döyüşçüsü dərin sarı rəngi ilə danışa bilərsiniz.\n1/2-dən 1 limon limonuna (kıyılmış)\n1-dən 2 sarı şillə (dilimlənmiş)\n1 baş parmaklı parça galangal (dilimlənmiş)\n1 çay qaşığı kəpənək (yer)\n1 böyük çimdik ağ bibər\n1 kaşığı kireç suyu\n3 ilə 5 qram cinsi süd\nBütün maddələrinizi qida prosessorunuza və ya blenderinizə yerləşdirin. Hamar pasta və ya sous üçün maddələr qarışığı üçün lazım olan daha çox coconut süd əlavə edin.\nProses yaxşı. Soyuducuda 2 həftə (və ya daha uzun) bir hava sızdırmaz konteynerdə saxlayın.\nƏgər təzə lemongrass tapa bilmirsinizsə, dondurulmuş hazırlanmış lemongrass iki-üç qaşıq istifadə edin.\nSiz qırmızı chilis əvəzinə sarı və ya 1/2 çay qaşığı qurudulmuş çınqıl çili istifadə edə bilərsiniz.\n1/3 fincan doğranmış pişirilmiş soğan topların yerində istifadə edilə bilər.\nZəncəfil də zibil işləyir.\nKarides pastası yoxdursa, əlavə bir kaşığı balıq sosundan istifadə edin.\nQara bibər ağ əvəzinə istifadə edilə bilər.\nCurry etmək Yapışdırmaq necə\nPasta / sousu bəzi bitki yağı ilə bir wok qoyun. Kərə ətini qədər ətirli (təxminən 1 dəqiqə) qədər, sonra 1-dən 3 fincan toyuq və ya bitki mənşəli stəkan əlavə edin, əlavə maddələriniz - toyuq və kartof və ya digər ət, dəniz məhsulları, tofu, buğda özü və / və ya tərəvəz. Daha çox sous üçün bir az daha çox coconut süd əlavə edin, sonunda bir qədər ayırın.\nKərridən sonra həmişə duz və sourness / tatlılıq üçün dad test edin, çox balıq sousu və ya duz əlavə kifayət qədər duzlu və daha çox şəkər varsa daha çox əlavə yemək edilir. Çox duzlu olsaydı, bir az daha əhəng suyu əlavə edin. Kremli, zəngin sous üçün daha çox coconut süd əlavə edin.\nXidmət verəndən əvvəl, təzə koridor və ya reyhan ilə üst.\nDoymuş yağ 51 q\nSodyum 3,057 mg\nHasat tərəvəzləri necə qovrulur?\nLimonların, portakalların və digər sitrusların quru dilimlərini hazırlayın


Özünüzə heç təşəkkür etdinizmi?(Oxuyun) » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Hər kəsdən gizlətdiyim ağ yalanlarımı basdırmaq üçün bağçamda böyük bir çuxur açdım. Nə qədər kinim, nifrətim varsa tökdüm içinə. Sanıram bir az rahatladım. Gecə, amansız bir yağış yağırdı. Səhərə qədər dayanmaq bilmədi. Hüznlü olduğumu sanıram səma da bilirdi. Bütün gecə, tək qalmanın hər kəsdən uzaqlaşmanın nə qədər də gözəl olduğunu düşündüm. Yalanlarım necə olsa artıq basdırılmış bir çuxurda yatırdı. Səhər olduğunda,bağçamda açdığım çuxuru gecə yağan yağış doldurmuş və içinə saxladığın bütün ağ yalanları, nifrətləri təkrar gün üzünə çıxarmışdı. İndi içimdə səbəbini bilmədiyim bir çətinlik vardı. Boğduqca boğur məni indi təkliyim. Birdən çiyinimə toxundu əlin. Mənə içimdəki nifrəti, kini, həsrəti, basdırmamın doğru olmadığını söylədin. Və sonra unuda bilməyəcəyəm bu sətirləri dilləndirdin: ‘Dostluq eşqə bənzəməz, qış gəldiyində solub gedən gül deyil o, baharın gəlməsini gözləməz çiçəklərini açmaq üçün. Və dostluq hər nə qədər qırılıb tökülsə də yenidən birləşən su damlacıqları kimidir.'


Mənzil almaq istəyənlərə ŞAD XƏBƏR: iyulun 1-dən etibarən… – Yenicag.Az\nAna Səhifə Banner Mənzil almaq istəyənlərə ŞAD XƏBƏR: iyulun 1-dən etibarən…\nMənzil almaq istəyənlərə ŞAD XƏBƏR: iyulun 1-dən etibarən...\nYeni Çağ Media Qrupu – Fevral 06, 2018 - 17:56\nTikintisi başa çatmayan, yəni tikintisinə icazə alınmış, lakin istismarına icazə verilməyən binalardakı mənzillərə və qeyri-yaşayış sahələrinə mülkiyyət hüququna dair Mülki Məcəlləyə dəyişikliklər dərc olunub.\nQeyd edək ki, mülkiyyətçilər tikinti sahəsində bu günə qədər bir sıra çətinliklərlə üz-üzə qalırdılar. Belə ki, bəzi hallarda ödənişlər alınsa da, tikinti yarımçıq qalır, eyni mənzil bir neçə adama satılır, order məsələsində problemlər yaranırdı. Bütün bunlara son qoyuldu. Məcəlləyə edilən dəyişikliyə görə bundan sonra tikintisi başa çatdırılmayan mənzillərə mülkiyyət hüququ Daşınmaz Əmlakın Dövlət Reyestrində qabaqcadan dövlət qeydiyyatına alınacaq.\nTikinti şirkəti mənzil mülkiyyətçilərinin podratçısı (işçisi) hesab olunacaq. Yəni onun işi sırf binanı tikib, təhvil verməkdən ibarət olacaq. Özü də pulunu da qabaqcadan tam ala bilməyəcək, hissə-hissə almalıdır. Qanuna əsasən müqavilədə ayrı mərhələ və hissələr nəzərdə tutulmayıbsa, alış qiymətinin ödənilməsi tikintinin mərhələləri üzrə hissələrlə aşağıda göstərilən faizlərdən çox olmamaq şərti ilə aparıla bilər:\n– torpaq-qazma işlərinin başlanılmasından sonra-müqavilə məbləğinin 30 faizi;\n– tikilinin yan və daxili divarları, dam örtüyü hazır olduqdan sonra – müqavilə məbləğinin 10 faizi;\n– dam səthlərinin və navalçaların (novların) qurulması işləri başa çatdıqdan sonra – müqavilə məbləğinin 8 faizi;\n– istilik təchizatı sistemlərinin quraşdırılması, su və elektrik xətlərinin çəkilməsi başa çatandan, birdən artıq tərkib hissəsi olan binada birdən artıq tərkib hissəyə xidmət edən sahələrin döşəmələri hazır olduqdan sonra -müqavilə məbləğinin 3 faizi;\n– pəncərələrin quraşdırılması, fasad işləri başa çatdıqdan sonra – müqavilə məbləğinin 10 faizi;\n– daxili suvaq (malalama) işləri başa çatdıqdan sonra – müqavilə məbləğinin 6 faizi;\n-su anbarı da daxil olmaqla, binaya xidmət edən və binadan ayrıca inşa edilən obyektlərin tikintisi başa çatdıqdan sonra – müqavilə məbləğinin 9 faizi;\n– bina tam hazır olduqdan və onun istismarına icazə verildikdən sonra – müqavilə məbləğinin 5 faizi.\nDəyişikliklər iyulun 1-dən qüvvəyə minəcək.\nMəsələni Yenicag.az-a şərh edən Əmlak Ekspert Mərkəzinin eksperti Rövşən Talıbzadə bildirdi ki, dəyişikliklər mülkiyyətçilərin hüququnun qorunması baxımından mühüm əhəmiyyət kəsb edir:\n“Tikintidə ən çox rast gəlinən neqativ hadisə bildiyiniz kimi bir mənzilin bir neçə nəfərə satılması ilə bağlı idi. Digər tərəfdən, tikintiyə başlanılandan bir qədər sonra hər hansı problem üzündən proses yarımçıq qalırdı. Yaxud da tikinti vaxtında başa çatdırılmırdı. Bununla bağlı Mülki Məcəlləyə edilən dəyişiklik isə həm sahibkarın, həm də xüsusən mülkiyyətçinin maraqlarına cavab verir. Sahibkar bu fonda başladığı işi müqavilədə göstərilən vaxtda təhvil verməyə maraq göstərəcək ki, mərhələli şəkildə ödənişləri ala bilsin. Yəni alıcı tərəfindən sahibkara etimad yaranacaq. Mülkiyyətçilər isə yeni dəyişikliklə ən azından özlərini bu günə qədər baş verən neqativ hallardan sığortalayacaq. İndiyə qədər vətəndaş yeni tikilən binalardan mənzil alarkən müxtəlif məsələlər üzündən bir qədər çəkinirdi. Ona görə də əsasən hazır binalardan mənzil almağa üstünlük verirdilər.\nAmma məcəlləyə edilən bu dəyişiklik alıcıda etimadın yüksəlməsinə gətirib çıxaracaq, vətəndaşı daha çox yeni tikilən binalardan ev almağa həvəsləndirəcək. Lakin dəyişiklik fikrimcə, köhnə problemli və yarımçıq qalan binalara şamil edilməyəcək. Bu binalarla bağlı indiki zamana qədər nə tədbir görülübsə, artıq görülüb. Qərar yalnız bundan sonra tikilən binalarla əlaqədardır”.\nHəmsöhbətimizin fikrincə, dəyişiklik yeni tikilən binalarda qiymət artımına gətirib çıxartmayacaq:\n“Hazırda Bakıda kifayət qədər yeni yaşayış binaları tikilir. Mənzil fondu genişlənməkdədir. Bu da geniş seçim imkanı verir və qiymətlərin stabil qalmasına kömək edir”.